MASTER 
NEGATIVE 
NO.95-613596-6 


MICROFILMED 1993 
COLUMBIA UNIVERSITY LIBRARIES/NEW YORK 


| as part Οἱ the | | 
"Foundations of Western Civilization Preservation Project" 


Funded by the 
NATIONAL ENDOWMENT FOR THE HUMANITIES 


Reproductions may not be made without permission from 
| Columbia University Library 


COPYRIGHT STATEMENT 


The copyright law of the United States - Title 17, United 
States Code - concerns the making of photocopies or 


other reproductions of copyrighted material. 


Under certain conditions specified in the law, libraries and 
archives are authorized to furnish a photocopy or other 
reproduction. One of these specified conditions is that the 
photocopy or other reproduction is not to be "used for any 
purpose other than private study, scholarship, or 


research." If a user makes a request for, or later uses, à 
ss of "fair 


e liable for copyright infringement. 


photocopy or reproduction for purposes in exce 


use," that user may b 


This institution reserves the right to refuse to accept a 
copy order if, in its judgement, fulfillment of the order 


would involve violation of the copyright law. 


AUTHOR: 


HOLM, ADOLF 


TITLE: 


DE ETHICIS- 


POLITICORUM... 


PLACE: 


BEROLINI 


DATE: 


[1851 | 


Master — ἢ 


COLUMBIA UNIVERSITY LIBRARIES 
PRESERVATION DEPARTMENT 


BIBLIOGRAPHIC MICROFORM TARGET 


VEREAEN Material as Filmed - PERPAR EROS Record 


ue 2 Adolf, 1630-1900. Ad 
De ethiois politioorum Aristotelis prinoipiis. x 

Dissertatio inauguralis quam ..4. publice defendet 

auctor Adolphus Holm .., Berolini, Schade,(18514, 
64p4. 20 om, | 


Thesis. Berlin. 1851. 
Vol, of theses.. 


Restrictions on Use: 


TECHNICAL MICROFORM DATA 


FILM SIZE: e REDUCTION RATIO: 
IMAGE PLACEMENT: IA IA IIB 


DATE FILMED: 04 3 INITIALS ES 


vd ἘΝ -CSIRIBSECRSSHUA TEUDTUTINLAPIA RE 


FILMED BY: RESEARCH PUBLICATIONS, INC WOODBRIDGE, CT 


liz 1 P» 70. ὃ Ὁ 


uU 1 


25 


16 


9 


nd Image Management 
ue, Suite 1100 
nd 20910 
2.8 


In 


Association for Information a 


301/587-8202 


Silver Spring, Maryla 


1100 Wayne Aven 


125 


BY RPPLIED IMRGE, INC. 


MRNUFRCTURED TO RIIM STANDARDS 


2 


] 


Centimeter 


- Te wd. 
Á | & 


Β 
X 
A 
" y 
x^ vy - : 
" * - i» * » 
a A ^e autas. cm je LONE S Γι 


wn ἘΞ 


DE | 
ETHICIS. POLITICORUM. ARISTOTELIS 
PRINCIPIS. 


DISSERTATIO INAUGURALIS 


VIS rw 


QUAM 


CONSENSU ET AUCTORITATE 
AMPLISSIMI PHILOSOPHORUM ORDINIS 


IN 


ALMA LITTERARUM UNIVERSITATE 
FRIDERICA GUILELMA 


SUMMOS IN PHILOSOPHIA HONORES 


RITE CAPESSENDOS 
DIE XIV. M. AUGUSTI A. MDCCCLI. 
Ἦν καὶ 9. ἃ. 
PUBLICE DEFENDET 


AUCTOR 


ADOLPHUS HOLM 


LUBECENSIS. 


ADVERSARII ERUNT: 


W. ANTON, »nz. pnuir. 
H. ANTON, caNp. PuIL. 
W. DEECKE, srup. nir. 


BEROLINI 


TYPIS GUSTAVI SCHADE. 


ADOLPHO TRENDELENBURG 


€ uncis Uem . . ςς ςςς 


I 


Quun multa sint quae proprio quodam colore nostrum 
tempus distinguant ab iis quae praecesserunt, illud quoque 
inter has res numerandum esse puto, quod et rerum ge- 
sfarum cognitio magis quam antea philosophiam sibi ad- 
junxit, et philosophia ipsa nihil tentat novi, nisi prius 
consulti sint antiquarum recentiorumque doctrinarum an- 
nales, ut ex his, quid jam repertum sit, cognoscatur, 
itaque melius appareat, quid adhuc supersit faciendum. 
Nam in hoc, nisi fallor, summa posita est ejus doctrinae 
quam philosophiae historiam vocant, vis .ac gravitas, quod 
dum admirationem excitat ingentem summorum ingenio 
abundantium virorum, simul id non tacet quod minus vi- 
detur posse probari. Est autem inter eos, qui maxima 
digni sunt diligentia, tam in explicando posita, quam in 
examinando, antiquorum philosophorum sive nulli sive uni 
tantum secundus Aristoteles. Is quantam hodie etiam 
exerceat vim in varias philosophiae disciplinas, indicari 
potest facilius quam exponi, Sic quae posuit fundamenta 
naturalis doctrinae et maxime ejus partis quae versatur 
in cognoscendis animantibus nondum sunt relicta a gravis- 
simis in hoc studiorum genere viris; sic animae doctrina 

optime videtur tractari posse ea, quam Aristoteles prae- 
ivit, via ac ratione, sic diversarum, quae hodie vigent 
philosophiae partium principes consentiunt in Ethicis ejus 
libris summo loco ponendis. Similis vero merito tribuitur 
honor etiam politico Aristotelis operi. Nam ut de eo 
taceam, quod pauci tantam congesserunt quasi materiam 
seu librorum lectione seu ipsius vitae cognitione compa- 
ratam, hoc gravissimi nobis sunt Politicorum libri, quod 
duarum doctrinarum, inter quas in his rebus maxima est 
disceptatio, altera summum habet fautorem Aristotelem. 
Sieut. enim in universa philosophia, ita in hae quoque 
doctrina duó sunt eastra in quae discesserunt philoso- 
phi; Aleris optimum visum est a singulis proficisci, 
haec prima judicare, ab his reliqua deducere, alteri contra 
a generalibus omnium, quae sunt, causas repetiverunt, 
Illorum principes: sunt atque auctores Atomici, horum 
agmen Plato ducit, Sed Plato poetico quodam. ingenii 
impetu duetus posuit magis principia quam explicuit; hoe 
munus sibi Aristoteles videns esse assignatum, admirabili 
administravit ratione. Sunt autem in politica disciplina 
eae inter quos lis est, sic comparatae doctrinae, ut altera 
civitatem iis annumeret. institutis, quae hominum voluntate 
creata, etiam aboleri possunt simulatque libet hominibus, 
qui conventione quadam atque consensu cives sunt; altera 
vero in hominum natura dicat positum esse, ut necessario 
condant civitates, cujus doctrinae Aristoteles gravissimus 
et plenissimus est auctor. lllud facile perspicitur, hanc 
litem eandem esse, atque eam, quam in universa philo- 
phia inter duas illas partes intercedere dixi; illi enim a 
singulis. in doctrina sua proficiscuntur hominibus, hi a 
generali civilis societatis notione, quam ab hominis natura 

T non posse judicant; itaque patet non esse poli- 
ticae proprium doctrinae, litem dare seeundum alteram 
partem, sed esse ibi ferendum judicium, ubi universae 
tractantur principia philosophiae. Sed restat alia quaedam 
qm quaé vix minorem habet quam generalis illa gra- 
vitatem; qua scilicet ratione is, qui aut hanc aut illam 
secutus est doctrinam, usus sit principiis suis ad magnum 
disciplinae quasi aedificium exstruendum, Hane de Ari- 
stotele, quantum in nobis est, solvere studebimus. 

Jam vero hanc quaestionem accuratius etiam licet 
exprimere, Est enim nobis quaerendum: ,, Quae sint ethica 
in Aristotelis Politicis principia et quomodo his usus sit 
philosophus; * quod ut idem esse intelligatur atque illud 
quod antea diximus, nonnulla erunt praefanda. 

Recte eum judicare puto, qui finem ὶ 
οὗ Évsxo) gravissimam jételilade Aiii d 
dicat. Quum enim unum sit quatuor principiorum, quae 
sunt ὕλη, εἶδος, ὅϑεν ἣ κίνησις, et οὗ ἕνεχα facile tamen 
hic numerus sieut factum est a doctis viris (velut a Zellero 
Gr. Phil. II, 410) dimidio potest minui. Materia enim ei 
respondere videtur principio, quod est ἀρχή τῆς κινήσεως 
MA vero fini, Horum autem majus et praestantius iàÉàÀ 
judicat Aristoteles finem, τὸ οὗ ἕνεχα. Itaque de part 
"ἊΝ L 1 dicit: ἐπεὶ πλείους δρῶμεν αἰτίας περὶ γδῤράν 
τὴν φυσικὴν, οἷον τήν τε οὗ ἕνεκα καὶ τὴν ὅϑεν ἣ κίνησις 
διοριστέον καὶ περὶ τούτων ποία πρώτη, καὶ δυνά 
pes Φαίνεταν δὲ πρώτῃ, ἣν λέγομεν ἕνεχά τινος. 
4óyoc γὰρ οὗτος" ἀρχὴ δὲ ὃ λόγος ὅμοίως ἔν τε τοῖς 
τέχνῃ καὶ ἔν τοῖς φύσει συνεστηχόσιν. Regit igitur et 
— et humani ingenii opera finis. De natura brevis- 
sime hoc dictum est in his, quae etiam alibi occurrunt, 

Pol. I, 2 Bek. verbis: οὐδὲν μάτην 5 φύσις ποιεῖ, homo 
autem, quum sit pars naturae, necessario subjectus est 
naturae legibus. Omnis igitur quae hominem tractat do- 
ctrina, a summi ipsius finis cognitione pendet, itaque etiam 
politica hujus doctrinae pars. Inde sequitur, ut inveniantur 
politicae disciplinae principia in iis libris, in quibus de 
summo hominis fine agitur, quos facile apparet esse ethicos. 

Licet igitur quaestionem sic ut supra fecimus, ponere; 


quam ut solvamus, primum loquendum erit de horum libro- 


rum universa ratione eaque conjunctione quae iis intercedit 
cum politicis libris. 

Aristoteles ipse Ethica et Politica uno nomine com- 
plectitur, unius igitur operis partes esse judicat. Est autem 
πολιτικὴ universae hujus doctrinae nomen (cf. Rhet. 1, 2, 
et ut ex tribus Ethicis scriptis comparari possint loci: 
E. Nic. I, 1 et 2, VII, 12; E. Eud. I, 5, 6, 8, VII, 1; M. 
Mor. L, 1) quod cur elegerit, neque ex Eudemeis discas, 
neque ex M. Moralibus, quae vel hanc ipsam ob rem, 
quum jam nota esse nonnulla videantur judicare (compa- 
retur Spengelii observatio de aliquot virtutum nominibus) 
posteriora censeo Nicomacheis. Nam Eudemea, quae initio 
non utuntur πολιτικῆς nomine, c. 5 mira eam introducunt 
ratione, ubi practicis prorsus omissis disciplinis inter poeti- 
cas 4 πολιτικὴ numeratur; M. Mor. vero primo statim 
cap. de πολιτιχῆ loquentes, aperte postulant, ut jam no- 
verint ejus ambitum lectores. Consultemus igitur necesse 
est Nicomachea. Haec omnia quae fiunt, alicujus finis 
gratia dicunt fieri, varias igitur esse disciplinas, summamque 
omnium politicam, quia haec quid in civitate faciendum sit, 
singulis imperet. Αἱ statim patet, hanc demonstrationem 


esse imperfectam, neque quemquam cogi posse, ut ei fidem 

tribuat, nisi cui antea demonstratum sit, civitatem per- 
fectiorem esse et natura priorem unoquoque nostrum; aliter 
enim*nobis censeremus, non reipublicae maximam impen- 
dendam esse operam, Hane autem demonstrationem, sine 
qua fundamentis carent Ethica, Politicorum initio reperias. 
Patet, non ut solitarii vivant, natos esse homines, estque 
prima societas ea, quam cum femina.vir instituit; mox 
domus existit; deinde ex domo pagus fit; denique civitas 
evadit, qua jam perfectius nihil potest cogitari. Sed ex 
ipsa quoque hominum natura jam per se perspieuum est, 
eos factos esse ad civilem societatem ineundam; sunt 
enim loquendi facultate instructi, cujus munus est, ut ju- 


cunda et injucunda ita etiam justa indicare et injusta. 


. Hine celebris illa sequitur sententia: ὅ ἄνθρωπος φύσει 


πολιτικὸν ζῶον p. 1253 a 2 quam et ex iis quae modo 
exposui, et ex his verbis: 4 δὲ φύσις τέλος ἐστὶν, docu- 
mento esse apparet, quantam vim in hac quoque doctrina 
finis habeat. 

Jam patet, quo jure πολιτικῇ vocetur universa, quae 
de agendo deque moribus agit philosophia; finis enim pro- 
positus est homini, ut in civitate vivat cum civibus; jam 
vero illud quoque intelligitur, tam arcte inter se conjuncta 
esse Ethica et Politica, ut unius efficiant quasi corporis partes. 

Sed quaenam inter ipsas has partes intercedit ratio? 
Paucis complectamur utriusque operis argumentum. £tAica 
in eo versantur, ut beatitudinem explicent, quae est sum- 
mus humanus finis. Lib. Í. ipsam beatitudinis definitionem 
exhibet, libb. II — VII virtutum vitiorumque naturam tra- 
ctant, virtute enim carere non potest beatus, libb. VIII 
et IX de amicitia agunt, quo nullum hominibus majus datum 
est externum bonum, lib. X. postquam de voluptate egit 

quae necessario et cum virtute conjuncta est et beatitu- 
dinem comitatur, iterum ad hanc revertitur beatitudinem, 
itaque omnia quae inde a II usque ad IX librum exposita 
sunt, eo tantum consilio dicta esse indicat, quo melius 
perspiceretur beatitudinis natura. Politicorum primus liber 
eas tractat societates, quae praeter civitatem hominibus 
sunt; secundus jam ad ipsam versus civilem societatem, 
aliorum de ejus constitutione consilia exponit; tertius ipsius 
naturam explicat et varias formas; quartus plerasque uberius 
recenset; quintus, quibus rebus pereant, quibusque serventur 
respublicae, tradit; sextus maxima ex parte in eo versatur, 
ut quid unicuique democratiae et oligarchiae speciei pro- 
prium sit, exponendo viam ac rationem monstret, qua qui 
velit has instituere possit respublicas; septimus denique 
et octavus liber de optima republica et de ea educatione 
quae huie reipublicae consentanea est, disputationem in- 
stituunt, Sed praestat, id quod nostro tempore optime 
monstratum est, librorum ordinem mutare, et quarto septi- 
mum atque octavum praeponere, deinde vero non sextum 
in fine collocare sed quintum; qui ordo librorum nexum 
atque argumentum hoc fere reddit. Post introductionem 
(lib, I) sequitur ea operis pars, quae ex solito Aristotelis 
more (cf. e. g. Metaph. Phys. libros de an.) aliorum opi- 
niones recensendo aptissime viam munit ad ipsius philo- 
sophi doctrinam (lib. Il); quae pars, ut me idem ille vir 
docuit cui tantum debeo in his rebus, vel ipsa librorum 
seriem mutandam esse eo confirmat, quod in partes di- 
stributa est duas, respondentes duabus quae mox secutu- 
rae sunt, universi operis partibus. Primum enim (cap. 1 —8) 
eae judicantur respublicae quae ut optimae propositae sunt 


ab aliis; deinde vero earum quae existunt, maxime pro- 

babiles, Simili ratione, lib. III in universum exposita va- 
riarum  rerumpublicarum natura, libb. VII. VIIL optimae 
instituía explicantur, finemque faciunt reliquae (IV, VI, V) 
quae ut sunt homines in rerum veritate solae reperiuntur. 
Sic exposito utriusque operis argumento, facile poterit 
indieari, qua ratione altera sese habeat ad alteram. Prius 
tamen hunc etiam legamus E. Nie. X, 10 princ, locum: 
ἄρ᾽ οὖν εἰ meg) τούτων καὶ τῶν ἀρετῶν ἔτι δὲ καὶ φιλίας 
xci ἡδονῆς ἱκανῶς εἴρηταν τοῖς φύποις, τέλος ἔχειν 
οἷητέον τὴν προαίρεσιν, ἢ καϑάπερ λέγεται, οὔκ ἔστιν 
ἂν τοῖς πρακτικοῖς τέλος τὸ ϑεωρῆσαν ἕκαστα καὶ γνῶναι, 
ἀλλὰ μᾶλλον τὸ πράττειν αὐτὰ; οὐδὲ δὴ περὶ ἀρετῆς 
ἑἱκαγὸν τὸ εἰδέναι, ἀλλ᾽ ἔχειν καὶ χρῆσϑαν πειρατέον, ἢ 
εἴ πῶς ἄλλως ἀγαϑοὶ γινόμεϑα. Restat igitur ut expo- 
natur, quomodo boni et beati fiant homines, quod nisi edu- 
catione. fieri non potest (eod. eap.) Sed qui vult edu- 
catione meliores reddere homines, ei studendum est, ut 
legum ferendarum artem discat (νομοϑετικὸν γενέσϑαι); 
utque γνομοϑετικοὶ fiant, multum confert legum doctrina 
atque rerumpublicarum. Quum autem hac de causa, quae 
brevius his quoque E. Nic. VI, 9 verbis exprimitur: καύτου 
οὐχ ἔστι vo αὑτοῦ εὖ πράττειν ἄνευ πολιτείας, utilis- 
sima et vel necessaria judicetur rerumpublicarum doctrina, 
accedit, quod hac demum rerum humanarum philosophia 
perficitur (ἢ περὲ τὰ ἀνθρώπινα già. X, 10). Brevissime 
igitur sic explicari poterit Ethicorum Politicorumque con- 
junctio. Etbica principia exponunt et fundamenta doctrinae, 
Politica monstrant, quid faciendum. sit, ut ad vitam veri- 
tatemque principia illa perdueantur. Quae recte posita esse, 
universa nostra disputatio magis etiam, quam hactenus 
factum est, monstrabit, 

Notiones de quibus in dissertatione exponendum erit est αὐτάρκεια Legitur definitio Pol, VIT, 9: τὸ πάντα 


hae sunt, eo ordine collocatae, quem et in Ethieis philo- ὑπάρχειν καὶ δεῖσθαν μηϑενὸς αὔταρκες. Haec, quamquam 


sophi Nicom. et in ipsa rerum natura obtinent. Primum grammatica tantum vocabuli explicatio est, optime tamen 


2» 5» . 
ea, quam Aristoteles αὐταρκεναν vocavit, ex qua na- monstrat quam late pateat αὐταρκείας notio, quae quum 


scitur beatitudo. Haec in virtute potissimum posita est, et ad civitatem et ad beatitudinem ipsam recte intelligen- 


virtutum nulla magis huc pertinet, quam justitóa. Praeter dam adhibenda sit (E. Nic. I, 7.) summo jure in universae 


virtutem amicitia plurimum ad rem nostram confert. Vo- doctrinae fundamentis ponitur. Sed ut prorsus perspiciatur 


luptas quam praeter has maximi momenti esse ad ethicam summa: αὐταρχείας vis, sciendum est, eam non ad unam 


doctrinam recte intelligendam jure dicas, minus fortasse referri ethicam sive politicam doctrinam. — Est enim in 


ad nostrum pertinet argumentum eique potius erit tractanda, universum αὐταρχείας notio cum perfecti notione quam 


qui fusius quam hoc loco licet, exponere velit, quae sit 
educationis doctrina apud Aristotelem. De illis ita agam 
ut quam unaquaeque vim habere videatur quaeram in 
constituenda politica doctrina; ne in singulis examinandis 
generalium obliviscamur, deinde curabitur. 


II. 


Primum igitur nobis disserendum est de αὐταρκείᾳ 


qua tola politica doctrina quasi fundamento nititur. Eo 
enim loco, quo quid de civitatis natura sentiat, quam bre- 
vissime dicit Aristoteles (Pol. 1, 2.) quo civitatem natura 
priorem unoquoque nostrum esse docet, ea de causa ci- 
vitatem summum . perfectionis finem esse contendit, quia 
singuli homines, civili societate carentes ad αὐτάρκειαν 
pervenire nequeaut, 1253 a 1: 4 δὲ αὐτάρκεια τέλος καὶ 
βέλτιστον et: εἰ γὰρ μὴ αὐτάρκης ἕκαστος χωρισϑεὶς, 
ὁμοίως τοῖς ἄλλοις μέρεσιν ἕξεν πρὸς τὸ ὅλον. Sed quid 


maxime conjuncta; quodcunque perfectum est, ex Aristo- 
telis sententia ita comparatum esse debet, ut nulla alia 
re indigeat. Sic ubi de caeli perfecta praestantique natura 
Aristoteles loquitur, αὐταρκεστάτην ζωὴν ei tribuit (de 
cael. L, 9; cf, Met. N. 4). Eadem igitur ratione in Ethicis 
et Politicis.. In Ethicis loco jam indicato: τὸ γὰρ τέλειον 
ἀγαϑὸν αὔταρκες εἶναν δοκεῖ. terum lib. X adhibetur 
αὐταρκείας notio ad demonstrandum, beatitudinem in ea 
maxime vita ponendam esse, quae in contemplatione ver- 
setur, Eodem prorsus modo Pol. initio natura destinatos 
esse homines ad civilem societatem, αὐταρκείας ope Ari- 
stoteles docet; quod quidem. ei faciendum erat, antequam 
ea exponeret, quae sive de optima republica, sive de variis 
rerumpublicarum formis sibi dicenda proposuerat. Et non 
solum civitatem ipsam naturale quoddam et necessarium 
vineulum esse, per αὐτάρκεαν demonstratur, sed id quo- 
que ex ejus notione cognoscitur, quaenam variarum rei- 
publicae formarum optima sit. Hoc ex Pol. VIL, 4 disci- 
mus, ubi neque nimis magnus neque nimis parvus civium 
numerus civitatem ad αὐτάρκειαν aptam reddere dicitur. 
Sic autem αὐτάρκενα quam primum nihil nisi causam esse 

dicebamus, quae fecisset ut civitas naturae lege existeret, 
jam ab ipso philosopho ita usurpatur, ut certo cuidam 
civitatis statui propria sit, qui ab omnibus optatur ideoque 
summus omnium finis est. Quam ob rem quaeritur quis 
sit hic civitatum finis. 

Primi Politicorum libri initio de hac re certiores fimus. 
Τὸ κυριώτατον ἀγαϑὸν est τὸ εὖ ζῆν; πόλις γινομένη 
μὲν τοῦ ζῆν ἕνεχεν, οὖσα δὲ τοῦ εἶ ζῆν. Nam ut III, 6 
Aristoteles dicit, συγέρχονταν καὶ τοῦ ζῆν ἕνεκεν αὐτοῦ, 
quum tamen τὸ by» χαλῶς et omnibus in universum (xoi 
χουρῇ) et singulis quibusque (xoi χωρὶς) summus sit finis, 
ldem igitur nostro loco (et gravius etiam, particula χαὶ 
omissa) affirmat: primum quidem ad tuendam tantum vitam 
civiles societates coiri, temporis vero decursu ad majorem 
pervenire perfectionem, ut jam non vitae sed pulerae 
honestaeque vitae causa institutae esse videantur, Τὸ εὖ 
ζῆν igitur finis est; τὸ εὖ ζῇν autem est beatitudo, οὖ- 
δαιμονία. Synonyma enim sunt εὐδαιμονία, τὸ εὖ ζῆν 
et τὸ καλῶς ζῆν. De beatitudine igitur nobis disserendum 
erit, ejusque doctrina primum ex Ethicis petenda, qua in 
re praecipue Nicomacheis utemur, quum quid Aristoteles 
voluerit, haec optime exponant. 

Quodcumque homines faciunt, finis alicujus gratia eos 
facere necesse est, Quum vero permultae sint actiones 
humanae, multi quoque fines erunt, quorum unusquisque 
aut propter se ipsum aut propter alium aliquem majorem 
amplioremque optandus erit. [5 igitur actionum humana- 
rum finis, cui reliqui subjecti sunt omnes, summum erit 
bonum, Hunc beatitudinem esse, consensu omnium pro- 
batur, sed de eo controversia est, qua in re beatitudo sit 
ponenda. Quae ut reperiatur, munus considerandum erit 

homini proprium; hoc autem in ea animi actione quae- 
rendum est, quae homini soli a natura data est, h. e. in 
ratione. Est igitur beatitudo actio. animi rationi consen- 
tanea, aut certe a ratione non aliena. Quum porro bene 
se habeant omnia, quae secundum propriam suam virtutem 
perfieiuntur; summum bonum esse videtur animi. actio, 
quam moderatur virtus, eaque optima et perfectissima. Est 
quoque non sine externis bonis beatitudo; is enim, qui his 
non satis instructus est, praeclare honesteque agere non 
poterit, quod tamen ad beatitudinem quam maxime perti- 
net. (Omnia igitur bona beati sunt, et animi bona, et 
corporis, et ea quae externa vocantur. Haec fere lib. I 
Nic. exponit; quibus quae l. X. continet, paucis addi pos- 
sunt. JBeatitudo praestantissimae animi partis actio est; 
haec autem est theoretica; contemplatio igitur actio erit 
homini maxime optabilis, et reliquarum virtutum exercitatio 
secundo tantum ponenda erit loco. 

Jam ad Politica transeamus. Explicat autem. quodam- 
modo sese magis magisque in hoc opere beatitudinis notio 
atque doctrina, si quis librorum seriem secutus a prioribus 
ad posteriores in legendo progreditur. Totius operis initio 
quae de summo hoc fine leguntur ea terminos tantum 


ipsos (εὖ ζῆν) nondum explicatos continere vidimus, I, 9 


jam plura docemur. Disputans enim hoc loco de falso 
χρηματιστικῆς genere, causam fam perversarum actionuim 
eam esse ait, quod homines magis ut vitam ipsam tuean- 
tur, quam ut honeste vivant, enitantur. Eorum quoque 
qui beatitudinem. sibi finem proposuerint, esse, qui, quid 
sit beatitudo et quibus in rebus ponenda sit nescii, cor- 
poreas voluptates summum bonum esse censeant, et ad 
has sibi parandas non satis coacervare possint divitiarum, 

Quod quum improbet Aristoteles, jam ex hoc loco colli- 
gere licet, humanam beatitudinem in his quoque libris non 
in meris externis bonis ab eo poni, sed majus quiddam 
postulari ad bene beateque vivendum, accuratiorem tamen 
beatitudinis expositionem III, 9 demum accipimus, ubi ex- 
posita rerumpublicarum diversitate, quaenam praeferenda 
sit examinatur. Universae autem hujus disputationis car- 
dinem in eadem quam supra habuimus distinctione positum 
esse censeo, Non τοῦ ζῆν ἕνεχεν civilis societas insti- 
tua est, sed τοῦ εὖ ζῆν; non τοῦ συζῆν sed τοῦ εὖ ζῆν. 
Primum igitur exponitur, non vitae simpliciter tuendae 
gratia civitates coiri, sed potius ad beatitudinem conse- 
quendam; aliter enim vel servorum πόλις esse posset, 
qui tamen beatitudinis partieipes non sunt; deinde aliae 
quaedam res recensentur, quae quibusdam civitatem effi 
cere visae sunt. Loci communitas non sufficit; non suffi- 
cit connubium; non leges, quibus mercatura et rerum mu- 
tandarum rationes ordinentur, et quam ob rem? quia haec 
omnia nihil efficiunt nisi τὸ συζῆν, aut ne hoc quidem ; 
quo quum civitates carere non possint, nondum tamen effi- 
ciuntur. Nam nisi aliud quid accedit, leges quibus civi- 
tas regitur, ἐγγυηταὶ tantum erunt zo? δικαίου. Leges 
vero et civitas ipsa longe majorem habent finem: τοῦ 
ποιεῖν ἀγαϑοὺς καὶ δικαίους τοὺς πολίτας, τὸ εὖ ζῆν. 
Quam hic significat Aristoteles discrepantiam, aliis verbis 


nostro fortasse magis convenientibus et loquendi et cogi. : 


tandi generi, sic exprimam: civitas non certis quibusdam 
pactis conventisque, quibus ceriíae tantum res ordinantur, 
aliae vero singulorum conceduntur liberae voluntati, in- 
stituta est; sed est perfectio quaedam humanae ipsius 
naturae, omnes complectens rationes, quae alicujus mo- 

menti sunt in vita humana. Est κοινωνία ζωῆς τελείας 
καὶ αὐτάρχους, quae curare debet ut omnes quam hone- 
stissime vivant. Sic autem jam ipsa indicata est beatitu- 
dinis natura, quae quum 1, VII uberius explicetur, ad hunc 
transeundum erit. | 

Hoc autem libro jam eo pervenit Aristoteles disputa- 
tionis suae, ut quid de optima sentiret republica esset 
exponendum, Optimum autem civitatis statum dicit co- 
enosci non posse, nisi prius quae sit optima vita cognitum 
perspectumque sit (VII, 1) utque eo perveniat, bonis 
omnibus ex Graecorum philosophorum more in tria genera 
divisis cuinam horum generum primus locus tribuendus 
sit, quaerit. Quae hoc loco exponit, omnino consentanea 
sunt iis, quae primo Nic. libro (cap. 8) de summo bono 
disseruerat. Consentaneum enim est doctrinae ibi expo- 
sitae, nullo bonorum genere beatum omnino carere posse; 
sed non minus consentaneum est, quod quum reliqua duo 
genera optabilia quidem esse concedat communi hominum 


opinioni, animi tamen bona, virtutes, summum locum obti- 
nent, In Politicis autem trium horum generum, externorum, 
corporeorum et animi bonorum, haec ultima nobilissima 
esse sic demonstrat. Primum animi bonis externa bona 
parantur, non his illa, sunt igitur nobiliora animi bona; 
deinde animi bonorum nunquam satis hàbere possumus, 


externorum vero nimia copia nocet'). His argumentis aliud 


1). Vereor, ne hic mendum lateat in verbis 1323 ὁ 7: τὰ μὲν 
yuQ ἐκτὸς ἔχεν πέρας ὥσπερ ὄργανόν τι πᾶν dé τὸ χρήσιμόν 
ἐστιν, ὧν τὴν ὑπερβολὴν ἢ βλάπτειν etc. Diceret enim philosophus: 
,0mne quod utile est ejusmodi est, ut nimia ejus copia aut no- 
ceat aut nihil prosit, animi vero bona, quo magis abundant, eo 
utiliora sunt. Nonne haec confusa sunt?  Opponuntur sibi 

quoque addit Aristoteles quo animi bona ceteris praefe- 


renda esse probet. Dicit enim, ut res ipsas, ita etiam 
optimas earum διαϑέσεις se habere; atqui animum corpori 
et externis rebus omnibus praeferendum esse, ergo etiam 
optimum animi habitum optimo et corporis et rei familiaris 
statu esse praestantiorem (quod argumentum mihi omnium 
maxime probatur); et colligit ex his omnibus, tantum uni- 
cuique beatitudinis adscribendum esse, quantum virtutis et 
honestarum prudentiumque actionum facultatis suppetat; 
idque ex Deo quoque cognosci posse, qui nullis fortunae 
commodis et externis adjumentis, sed per se suaque ipsius 
vi ac natura beatus sit. Hoe autem non solum de sin- 
gulis hominibus verum etiam de universis civitatibus valet. 

Concesso igitur, vitam secundum virtutems optimam 
esse, quaeritur inde a p. 1324 a 25 secundum quodnam 
virtutis genus. ᾿Αμφισβητεῖταν δὲ πὰρ’ αὐτῶν τῶν Ouo- 
λογούντων etc. Duo enim sunt vitae genera, quae φιλό- 
τμον i. e. veri honoris eupidi (non ut apud Platonem in 
rep.: qui nihil nisi vanos honores consectantur) probare 
solent: politicum et theoreticum. Similiter E. Nic. 1, 3 
de vitae generum diversitate loquitur, ubi duobus illis 
tertium addit voluptarium, τὸν ἀπολαυστικὸν. Hic de 
theoretico fere nihil dicit, politico etiam virtutem ut sum- 


externa bona et.animi bona; horum recte dicitur maxima abun- 
dantia utilissima esse; flagitat igitur sententiarum nexus, uf 
externorum bonorum nimiam copiam aut nocere aut nullam sal- 
tem utilitatem afferre jam dictum sit. Deletis autem verbis: 
πῶν δὲ τὸ χρήσιμόν ion» omnia bene cohaerent: , Externa enim 
bona finem habent instrumenti instar; quorum (sc. bonorum ex- 
ternorum) nimiam copiam aut nocere aut nihil prodesse necesse 
est; animi vero bona, quo magis abundant, eo utiliora sunt.* 

mum: finem. tribuit, Nostro loco differentiam inter politicam 
et theoretieam vitam sie exponit: , Alteri arbitrantur in- 
justissimum esse, si quis despoticum in vicinos imperium 
exerceat, si vero civile, id obesse securae jucundaeque 


vitae, τῇ εὐημερίᾳ —; alteri vero eam solam viro dignam 


esse vitam. existimant, quae occupetur in agendo et rem- 
publicam capessendo; in singulis enim virtutibus  ansas 
ageudi dari non magis privatis hominibus quam iis, qui 
civitati operam navent^ Priusquam vero hanc quaestionem 
tractat, de despotica vita paucis agit, quam nec politici 
nec theoretiei, inter quos lis est, probant (o£ μὲν οὖν 
οὕτως ὑπολαμβάνουσιν, ot δὲ τὸν τυραννικὸν καὶ δεσπο-- 
τικὸν εἰς. 1824 b 1). Hoc autem vitae genus non solum 
singuli aliquot homines secuti sunt; sed universis quoque 
civitatibus haec legum institutorumque norma est, Sed 
est injustum, inter nolentes aeque ac volentes dominari; 
neque imperare debemus iis, qui natura non ad parendum 
comparati sunt. Nihil denique obstat, quominus bene 
vivat civitas, quae ad alios subigendos minime inclinat. 
Bellum autem hujus injustitiae instrumentum est. Qua 
disputatione finita, ad differentiam quae inter politicam et 
theoreticam: vitam intercedit, revertitur. Repetit quaestio- 
nem antea propositam et utrosque partim recte judicare 
partim errare censet.  Tractantur primum (13235. a 24 
οὗ μὲν ὅτι ὃ τοῦ ἐλευϑέρου) theoreticorum opiniones. 
Hi in eo quod liberam privatamque vitam despoticae 
praeferunt recte judicant'); in eo tamen errant quod otium 


1) Hic aut injustius erga theoreticos Aristoteles agit, aut 
nonnulla verba delenda sunt. Dicit enim: ,, recte quidem judi- 
cant, liberi hominis vitam meliorem esse τῷ δεσποτιχοῦ, τὸ μέντου 
νομίζειν πᾶσαν ἀρχὴν εἶναν δεσποτείαν οὐκ óg9oy. Id vero 

actionibus praestantius esse volunt. Sed si actio optimum 
est, nonne omnes studere debebunt, ut summam in re- 
publica potestatem quovis modo obtineant? Meliorem certe 
agendi occasionem habebunt. At τοῖς ἀποστεροῦσιν καὶ 
βιαζομένοις illud esse non potest, quod est omnium opti- 
mum et praestantissimum, beatitudo. Nam si quis impe- 
rium vi sibi paravit, is, si pares liberosque injuria afflixit, 
non amplius honestas facere potest actiones, sine quibus 
beatitudo cogitari potest nulla. Sed hanc ipsam ob causam 
ei summus in civitate locus tribuendus est, qui virtute et 
honestarum actionum facultate reliquos vincit. Et haec 
actionum facultas, δύναμις πρακτικὴ, tam est necessaria, 
ut sine illa virtus vix sufficiat, Est igitur beatitudo in 
actione posita et vita in agendo peracta praestantissima 
tam singulis hominibus quam universis civitatibus judicanda 
(1325 b 16). 

Sed quid hactenus demonstravit Aristoteles? Confir- 


matam videmus eorum opinionem, qui dixerant τὴν εὔπρα- 


γίαν καὶ τὴν εὐδαιμονίαν εἶναν ταὐτὸν. Αἱ promiserat, 
sicuti vidimus, se docturum esse, utrosque partim recte 
partim falso judicare. Quid theoretici et recte et falso 


dicant, audivimus, jam videndum erit, qua in re politici 


illi ipsi negaverant; censuerant enim despoticum imperium ideo 
non eligendum esse, quia injustum sit, civile vero propterea 
respuendam, quia propriae ἐυημερίᾳ obstet. Aut igitur vitupe- 
randus est Aristoteles quod theoreticos πᾶσαν ἀρχὴν δεσποτείαν 
γομίζειν dicit; aut haec verba philosopho abjudicanda sunt (τὸ 
μέντον — πρώτους λόγοις). Equidem hoc praetulerim. Nam vi- 
detur etiam turbare verborum simplicem nexum enunciatum 
illud, quum sibi respondeant: τοῦτο γὰρ ἀληϑὲς et τὸ δὲ μᾶλλον — 
οὐκ ἀληϑὲς, 

rent, Hoc inde a verbis: ἀλλα τὸν πρακτικὸν οὐ 
ἀναγκαῖον εἶναν πρὸς ἑτέρους fit, "par ks - 
in eo positus esi, quod de ipsa agendi (τοῦ πράττει») 
notione non recte judicant. Non enim ea tantum est actio 
quae alicujus operis peragendi gratia suscipitur. {τῶν 
ἀποβαινόντων ἕνεκεν) sed summo jure ii quoque dicun- 
tur agere, qui meditationibus dediti et in se ipsos omnino 
conversi. nihil extrinsecus requirunt, Porro si honesta 
actio — εὐπραξία finis est, illud. certum esí, actionem 
aliquam — πρᾶξίν τινὰ finem esse; maxime vero et proprie 
agere dicimus etiam ubi de externis operibus loquimur, 
eos, qui "mente provident, quid faciendum sit, τοὺς ἄρχι-- 
τέχτονας ). Ne vero quis existimet, neque in civitatibus 
neque. in singulis hominibus tales actiones actionis nomine 
dignas esse, sciendum est, dari externis actionibus ex- 
clusis internas quasdam et in hominis mente et inter ipsas 
unius civitatis partes. 

Aristotelis igitur de optima vita haec est sententia: et 
qui. politicam et qui theoreticam vitam defendere solent 
erraní, quum non ab omni parte rem examinent et " 
tantum. recte judicare putent, Errant alteri quod omnia 
respuunt, quae ad civilem societatem sustinendam facienda 


sunt, alteri, quod negant, inesse actionem etiam in theoria. 


') 1325 b 22 corrigendum esse puto. Est syllogismus. 
ὌΝ demonstrare, optimum esse theoriam, quod sic facit: Quum 
εὐπραξίᾳ τέλος sit, certum est, aliquam actionem finem esse; 
atqui praecipue ii agere dicuntur, qui mente aliorum de Eae 
actiones regunt. Ergo theoria finis est. Καὶ ante πράττειν 
syllogismo videtur parum convenire (Stahrius falso: inr 
quasi additamentum sit) quare legerim: μάλιστα δὲ x«i derit 
πράττειν λέγομεν καὶ τῶν etc. h. e. maxime et proprie. 

Ktaque qui liber erit ab utrorumque vitiis, $ic judicabit: 
sine actione beatitudo esse non potest sed actio nobilis- 
sima est theoria. ldem Eth. Nic. lib X. docet qui ad 
nostrum locum illustrandum prae ceteris aptus est. Nam 
hic quoque theoreticam beatitudinem summo. loco ponit, 
quum optimae, quae in nobis est, divinae animi partis 
beatitudo sit. Sed quia non sola constant homines hac 
divina parte, sed accedit altera minus nobilis, conjunctae- 
que demum hae partes hominem efficiunt, theoreticam beati- 
tudinem non ejusmodi esse patet, ut omnibus hominibus 
proposita, vere humana possit appellari. Ne tamen summo 
fne sic quasi extra hominis naturam posito, difficultas 
oriatur, qua tandem ratione fieri possit, ut ex vasto cogi- 
tationis campo in rerum et actionum veritatem deducatur 
summus ille theoreticae beatitudinis finis, postulatur, ut 
omnes, quantum fieri possit, sese ἀϑανατίζειν studeant 
(E. Nic. X, 7). Si haec memoria tenemus, quaestiones 
nostro loco perpensas melius intelligemus, Quum proprie 
humana beatitudo non sit theoretica sed practica, ii errant, 


qui civili societate omnino rejecta, solitariam vitam prae- 


ferunt; quod faciebant Cyrenaici (cf. Zeller Griech. Pbi- 


los. II, p. 511, n. 4) et Cynici. Civilis igitur societas 
necessária est, neque sine ea homines eum adipisci 
possunt perfectionis gradum, quem per naturam generi 
nostro attingere licet. Sed nihilominus hominum officium 
est, sese, quantum possunt, ἀϑανατίζειν. Neque vero 
omnis iis deest facultas perveniendi ad talem vitam, nam: 
P 7 A , A , et c , 
ἐνδέχεται τὸ πράττειν κατὰ μέρη συμβαίνειν, ὁπερ ὁμοίως 
ς , s αι. ς ord - 5 , Ad 
ὑπάρχεν καὶ xoc9^ ἕνος ὅτουοῦν τῶν ἀνϑρωπῶων. 
hunc autem tam optabilem theoriae statum. neminem per- 


venire posse, nisi qui aut ipse in civitate vixerit, aut ea 


19 


quàe cognovit, ab iis petiverit qui in civili societate vivunt, 
hoc quamquam disertis verbis non est dietum , dubitari 
non potest, quin Aristoteles censuerit. Cf. Pol, VII, 15. 
Haec enim Aristoteli sententia est: quidquid. majus. est 
et perfectius, existere non potest, nisi antea exstiterint 
alia minora et imperfectiora. Nam. his illa firmantur atque 
sustinentur. Ut igitur vo λογικὸν nemo habet, qui non 
τὸ αἰσθητικὸν et τὸ ϑρεπτιχον τῆς ψυχῆς habeat (vid. 
libb. de an.), sic, ut zo ϑεωρητικὸν vigeat, co πρακτιχὸν 
necesse est excultum sit. Hanc ob rem in civili hoioitiem 
societate vixerit necesse est, si quis ad theoriam vult per- 
venire. Huic disputationi pauca de vocabulis quibus Aristo- 
teles usus est, addam. Beatitudo est εὐπραξία sive εὐπραγία, 
quae voces idem significant. De εὐπραξία εἴ, E. Nic. VI, 9 
et 9; εὐπραγίαν idem siguificare ex nostro loco apparet. 
Qui enim τὴν εὐδαιμονίαν εὐπραγίαν εἶναν eos ipsos 
dicere reputabit, qui τὸν μετ’ ἀρετῆς βίον αἱρετώτατον 
sive, volunt, οἱ 1328 b 15 εὐπραγίαν commemorari 
postquam ἔτν δὲ πολλῶν καὶ καλῶν τέλος ἔχουσιν ete. 
εἰ κατὰ δύναμιν τὴν πρακτικὴν τῶν ἀρίστων dictam 
est, is per illad εὖ non solum felicem actionum successum 
sed morum quandam perfectionem indicari, mihi concedet. 
Quamquam non nego, hoc loco tam in voce εὐπραγία 
quam in εὐπραξία etiam aliud quiddam inesse, Sunt enim 
respectu popularis significationis dictae, ex qua s πράτ-- 
T6 ,Sich wohlbefinden^ significat. Ex hae cogitatione 


facile conceditur: τῇ» δὐπραγίαν et τὴν εὐπραξίαν καὶ 
M 3 - 
τὴν εὐδαιμονίαν εἶναν ταῦτον; sed hoc concesso statim 


urgetur proprius vocabuli sensus, ex quo πράττειν sighificat : 
ee Φ . 9 
»agere," et pergitur: atqui in οὖ πράττϑδιν est πρᾶξις, 


9* 

itaque εὐδαιμονία in agendo consistit. Paullo severiores 
vituperent fortasse hanc disputandi rationem, 

Beatitudo igitur est ἀρετῆς ἐνέργεια καὶ χρῆσις τελεία 
(VII, 13) qua in re opus est materia quadam atque instru- 
mentis, et ut parum recte dicit Aristoteles 1332 a 1 pluri- 
bus iis qui pejores, paucioribus iis qui meliores sunt. Nihil 
enim possunt instrumenta deficiente facultate; neque E. Nic. 
I, 9 tanti aestimaverat hanc χορηγίαν. Immo vero, quo quis 
melior est eo pluribus egebit instrumentis ad beatitudinem 
perfectam reddendam, quia tanto majorem et facultatem et 
voluntátem habet agendi, agendo autem inserviunt instru- 
menta illa. Sed sicut haec verba non potui non reprehen- 
dere, ita, quae sequuntur gravissima sunt et longiori digüa 
explicatione, : Dicit enim Aristoteles beatitudinem in actione 
perfecta absolutoque virtutis usu positam esse, idque non 
adjuncta condicione quadam, sed absolute. Ex coridicione 
(1332 a 10) — ἐξ ὑποϑέσεως — sunt, quae necessaria 
sunt, absolute vero — ἁπλῶς — quae sunt honestá. 
Veluti, quod ad justitiae actiones pertinet, poenae profici- 
sceuntur quidem a virtute, sed necessitatis. tantum. ratione 


habita probantur; optabilius enim esset, poenis supersedere 


posse. At quae in honoris magnificentia et rei familiaris 


abundantia virtutis actiones cernuntur, eae per se sunt 
pulcherrimae; illic enim malum suscipitur, hic bonum com- 
paratur. Εἰ sane vir bonus etiam egestatem, morbos, 
aliosque. fortunae casus constanter feret; at in bonis tamen 
contrariis beatitudo collocanda est. lllud enim in Ethicis 
definitum est, hunc esse virum bonum, cui vera et per- 
fecta bona virtutis gratia bona sint. Manifestum vero, 


usum quoque harum rerum bonum atque honestum esse 

debere, Et hanc ob rem multi in ipsis externis bonis 
beatitudinem positam esse putant (a 25). Hactenus Ari- 
stoteles. — Opponuntur autem duo sibi genera virtutum, 
sive virtutis actionum; alterum, quod in ἁπλῶς κακοῖς, 
egestate, morbis etc. ferendis, alterum. quod in ἁπλῶς 
ἀγαθοῖς perfruendis versatur, et in hoc posteriore beati- 
tudo ponitur. Quae distinctio non parvi nobis momenti 
est ad universam ethicam Aristotelis doctrinam recte in- 
telligendam; hoc enim loco paullo uberius quam aliis cer- 
tiores fimus, quomodo ad plenam beatitudinem virtutes 
sese habeant. Beatitudo est χρῇσις ἀρετῆς τελεία ἁπλῶς 
h. e. virtutis usus, qui versatur in externis bonis; virtutis 
ἐξ ὑποϑόσεως usus, qui honeste fert adversam fortunam, 
plenam beatitudinem hominibus dare non potest. Virtus 
omnis medium — μέσον v, — est. Si quis igitur adversam 
fortunam tranquillo animo fert et sic modum servat, is 
beatus quidem non erit, sed tamen infelix nullo modo fieri 
poterit; qui vero in bonorum omnium affluentia modico 
eorum usu virtutem suam patefacit, is finem assecutus 
est, et beatus summo jure dicetur. Huic autem disputa- 
tioni necesse est ut de uno quodam loco pauca addamus. 
Laudantur Ethica: xo? γὰρ τοῦτο ÓOiógivow κατὰ τοὺς 
ἡϑικοὺς λόγους, ὅτι τοιοῦτός ἔστιν ὃ σπουδαῖος, ὦ διὰ 
τὴν ἄρετην τὰ ἀγαϑά ἔστι τὰ ἁπλῶς ἀγαϑὰ. Primum 
quaeritur quaenam siut τὰ ἁπλῶς ἀγαϑὰ. Et ex nostro 
loco ipso et ex Magn. Mor. II, 3 et 9 apparet, τὰ ἁπλῶς 
ἀγαϑὰ esse externa bona, ut divitiae honores etc. Haec 
cui hona sunt is σπουδαῖος est, quum sit virtutis signum, 
si quis bene utitur externis bonis'). Altera quaestio in 


") Sed nonne cum Reizio nostro loco ἀγαϑὰ pro τὰ ἀγαϑὰ 

eo versatur, quem Ethicorum locum Aristoteles hic. re- 
spiciat. —Laudavimus jam M. Mor. quae eadem verba 
habent; reperiuntur etiam in E. Eud. Vll, 15 ubi tamen 
pro ἀγαϑὸν μὲν οὖν ἔστιν, ᾧ τὰ φύσεν ἀγαϑά ἔστιν 
ἀγαϑαά (idem enim.siguificant τὰ φύσεν dy. atque τὰ 
ἁπλῶς &y.) legendum ἀγαϑὸς; sed in Nicomacheis nullum 
locum novi, qui aeque bene nostro respondeat. ΙΧ, 9 
(1170 a 14) V, 2 (1129 b 1) V, 13 (1137 a 26) et 
], 8 (1099 a 21) huc pertinent; sed primus eorum. quos 
adscripsi locus ad priorem nos remittit, quum reliquorum 
nullus disertis verbis rem exprimat. Quum autem verba, 
quae ex Eudemeis et Magnis Mor. attuli, ex iis fere locis 
sint, qui χαλοχἀγαϑίαν tractant, haud scio an hac in 
parte duo illa minora opera integriorem nobis servaverint 
philosophum quam Nicomachea ipsa, quae separatim de 
illa non agunt. 

His omnibus, quae de beatitudine, Aristotelem secutus 
exposui, quasi fundamentis superstructa est optimae rei- 
publicae doctrina. Indiget enim haec civitas χορηγίᾳ h. e. 
externis quibusdam condicionibus, quibus privata. finem 
suum assequi non potest, quae cap. 4—-12 tractantur; sed 
est etiam virtute opus, quae non fortunae sed ipsorum 
hominum. labori debetur. Quum autem tum proba sit et 
honesta civitas, quum cives probi et honesti sunt, cu- 
randum erit legislatori, ut cives bonos reddat. Probi 
autem et boni homines efficiuntur tribus rebus: natura, 


consuetudine, doctrina, Consuetudine et praeceptis homi- 


legendum? cf. M. Mor. II, 9: ἔστιν οὖν ὃ χαλὸς xoi ἀγαϑὸς, ᾧ τὰ 
ἁπλῶς ἀγαϑά ἐστιν ἀγαϑὰ. E. Eud. VII, 15: οὐ γὰρ τὰ ἁπλῶς 
ἀγαϑὰ κἀκείνοις ἀγαϑά ἐστι, τῷ δ᾽ ἀγαϑῷ ἀγαϑὰ, 

nés excolere, educationis munus est; quae quum maximi 
momenti sit in optima republica, in ultima operis: parte 
ab Aristotele tractatur, Sed de educatione agi non potest, 
nisi prius de reipublicae imperio agatur. Quum enim 
diversis civitatis ordinibus non eadem apta sit educatio, 
id ipsum ante omnia quaeritur, num plures civium ordines 
in optima republica sint instituendi; quae ratio non pro- 
batur a philosopho. Omnibus ad omnes honores accessus 
patebit; iidem, donec juniores erunt, parebunt; seniores 
facti rempublicam ipsi capessent'); itaque una eademque 
disciplina erit et imperium habentis et ipsi obtemperantis. 

Indicavi jam ubi primum de beatitudine agere coepi 
singularem, qua Aristoteles usus est, tractandi rationem. 
Non enim uno loco comprehensa sunt omnia, quae ei de 


ipsa dicenda erant, sed novis saepe de beatitudine agendi 


1) Dicit hoc loco Aristoteles: πῶς ov» ταῦτ' ἔσταν χαὶ πῶς 
μεϑέξουσιν δεῖ σχέψασϑαν τὸν νομοϑέτην " εἴρηται δὲ πρότερον περὶ 
αὐτοῦ. Haec verba δὰ ο. 9 referenda sunt, ubi similiter belli 
pacisque munera inter juniores senioresque distribuit. Hic tamen 
unum verbum paullulum immutandum esse puto. Postquam 
dixit, quodammodo committenda esse diversa illa munera iisdem 
hominibus, quodammodo vero diversis, addit (1329 a 13). λείπεται 
τοίνυν Toig αὐτοῖς μὲν ἀμφοτέρους ἀποδιδόναν τὴν πολιτείαν ταύτην, 
μὴ ἅμα δὲ, ἀλλ᾽ ὥσπερ πέφυκεν ἡ μὲν δύναμις ἐν νεωτέροις, ἡ δὲ 
φρόνησις ἐν πρεσβυτέροις. Hic sine dubio legendum: ἀμφότερ c, hoc 
sensu: restat igitur ut talis respublica utrumque officium i. e. 
belli pacisque administrationem iisdem quidem tradat, sed non 
simul. Nihil est ad quod referri possit ἀμφοτέροις, quum de 
junioribus et senioribus postea demum Aristoteles loquatur; 
ἄμφω quod in sequentibus legitur, eadem ratione ad utrumque 
officium refertur. Τὴν πολιτείαν ταύτην nisi de universa repu- 
blica — aliter sane Stahr — intelligi non posse puto, 


occasionibus oblatis, magis magisque per disputationis pro- 
gressum haec doetrina explicatur. Sic ibi quoque, ubi de 
educatione acturus est, redit ad beatitudinis expositionem, 
Cap. 14.: vovv ἂν εἴη τῷ νομοϑέτῃ πραγματευτέον, 
ὅπως ἄνδρες ἀγαϑοὶ γίγνωνταν, καὶ δία τίνων ἐπιτή 
δευμάτων, καὶ τί τὸ τέλος τῆς ἀρίστης ζωῆς, in sequen- 


tibus autem hoc ipsum τέλος exponit, Instituit comparatio- 


nem vitae generum cum animae partibus. Sicut harum 
iheoretica melior est practica (cf. E. Nic, Vl. sub fin.: 
ἀλλὰ μὴν οὐδὲ κυρία γ’ ἐστὴν (ἣ προαίρεσις 8.2 φρόνη- 
σις), τῆς σοφίας οὐδὲ τοῦ βελτίονος μορίου. M. Mor. I. 
sub fin. πότερον δ’ αὕτη (ἥ φρόνησις) πάντων ἄρχεν τῶν 
ὃν τῇ ψυχῆ ἢ ov; τῶν γὰρ βελτιόνων οὐκ ἂν δόξειδ, 
οἷον τῆς σοφίας οὐκ ἄρχεν --- — ἣ φρόνησις ὥσπερ 
ἐπίτροπός τίς ἔστι τῆς σοφίας καὶ παρασχευάζεν ταύτῃ 
σχολὴν), sic in vita humana negotio praeferendum est 
otium, necessario pulchrum et honestum. Pulchra autem 
et honesta ea sunt, quae propter se ipsa expetuntur. Quum 
igitur bellum et belli officia ea tantum de causa suscipian- 
tur, ut pax obtineatur honesta, pacis studium nobilius quo. 
dammodo est, et pacis atque otii virtutes pluris aestiman- 
dae sunt quam eae, quibus ad bella sustinenda homines 
apti redduntur. Vidimus antea, eandem beatitudinis de- 
scriptionem et singulis bominibus et universis civitatibus 
esse, quam legem ne quis sic interpretetur, ut vel mini- 
mis in rebus hunc consensum reperiri statuat cavetur iis 
quae c. 15. leguntur. Respondet 7 σχολὴ theoreticae bea- 
titudini (E. Nie, X, 7); quum autem in singulis hominibus 


eae omnes virtutes, quae ethicae vocantur, velut justitia, 


fortitudo cet. ad practicam beatitudinem pertineant (E. 
Nie, X, 8.); in rebuspublicis justitia etiam ad σχολὴν 

conservandam adhibetur. Neque vero causa in obscuro 
est, qua haec differentia explicetur. Est enim theoriae 
proprium; in internis actionibus versari; quam. diversae 
autem unius hominis internae actiones sint ab iis, quae 
inter varias unius civitatis partes intercedant, facile in- 
telligitur. 

Genus igitur σχολῆς, quod non prorsus respondet sin- 
gulorum otio atque theoriae, optimus reipublicae status 
est; qui primum in eo cernitur, quod bellis non implicata 
est. civitas, Sed hoc non sufficit; ut universa civitas otio 
possit frui, participandum est cum singulis civibus (Pol. II, 
15 fin). Erit igitur σχολὴ civibus tribuenda, quam per se 
patet theoreticam beatitudinem ipsam esse non posse. Est, 
ut verbo utar, negativa quaedam σχολὴ --- σχολὴ τῶν 
ἀναγκαίων, quae in eo posita est, ut liberi sint cives a 
laboribus ad vitam tuendam necessariis. His enim animum 
deprimi et ad nobiliores virtutes parum aptum reddi cum 
reliquis Graecis etiam Aristoteles censebat. Pol. Il, 9. 
legimus: ὅτν μὲν οὖν δεῖ vij μελλούσῃ καλῶς πολιτεύε-- 
OOo πόλει τὴν τῶν ἀναγκαίων ὑπάρχειν σχολὴν, ὅμολο- 
γούμενόν ἐστι, τίνα δὲ τρόπον ὑπάρχειν, o) δάδιον 
λαβεῖν. ,,Pleraeque enim civitates otium illud per subjectos 
quosdam agricolas, velut helotas, penestas, tueri student, 
quae tamen res non sine periculis est." Sed quanam ra- 
tione Aristoteles ipse in optima republica has. difficultates 
evitat? Leguntur, quae huc pertinent VIL, 9. Non censet 
dandum esse omnibus ad omnes honores accessum; opi- 


" fices et agricolas prohibet a republica. Sed accuratius 


non explicat quibus hos condicionibus vivere velit. In 
universum igitur convenit cum Helotis et Penestis infimus 
apud Aristotelem ordo; ita ut valde sit dolendum, quod 

quibus in rebus differre debeat ab illis, nusquam ab Ari- 
stotele sit expositum. 

Aristoteleam educationis doctrinam exponere, hujus 
loci esse non potest; illud tamen videndum erit, quomodo 
a beatitudine, summo omnium fine, educatio regatur. Est 
autem σχολὴ ad quam omnia spectare debent, quae ad 
instituendos liberos homines fiunt, Nam ubi sordidas ac 
serviles artes excludendas judicat ab educatione, quia fa- 
cultatem demant ad virtutes perveniendi, eas praecipue 


virtutes intelligi, quae in otio exercentur, monstrant haec 


VIIL, 2 verba: ἄσχολον γὰρ ποιοῦσι διάνοιαν καὶ ταπεινὴν. 
Jam antea vidimus, similem atque inter σχολὴν et ἄσχο- 
λίαν intercedere inter honesta et necessaria — χαλὰ καὶ 
ἀναγκαῖα differentiam. Consentaneum igitur est cum iis, quae 
paullo antea cognovimus, quod ea maxime petenda esse dicun- 
tur in educatione, quae honesta sunt (VIII, 3). Honesto autem 
otio musica prae ceteris occupationibus apta est, quam 
ob rem magna ultimi libri pars in musica uberius tractanda 
versatur. Status ille optimus in quo σχολῇ fruentes, ad 
theoreticam beatitudinem quantum fieri potest, proxime ac- 
cedimus, διαγωγὴ vocatur; itaque VIIL, 3 7 ἐν τῇ διαγωγῇ 
σχολὴ et 5 ἔν τῇ σχολῇ διαγωγὴ commemorantur. 
Quum sic ad finem fere perducta sit omnis nostra de 
beatitudine disputatio, erit operae pretium, videre, nos vel 
in ultimis, quae διαγωγὴν tractabant, de ipsa tantum egisse 
beatitudine; quo illud confirmatur, quod paullo antea dixi, 
explicari magis magisque per universum opus gravissimam 
hane doctrinam. Legitur enim VIII, $: xoi τὴν δια- 
γωγὴν ὁμολογουμένως δεῖ μὴ μόνον ἔχειν τὸ καλὸν — 
ἀλλὰ καὶ τὴν ἡδονὴν" τὸ γὰρ εὐδαιμονεῖν ἐξ ἀμφοτέρων 
τούτων ἐστίν. 4ιαγωγὴ igitur summa beatitudo est οἱ 

beatitudo ipsa. Sed examinemus hunc locum paullo ac- 
curatius, commode enim ad ea nos transferet quae adhuc 
dicenda sunt. Quodsi vocem ἐξ urgemus, eam diversarum 
rerum conjunctionem significare fatebimur, Quamquam 
igitur, quae καλὰ sunt, per se ipsa sunt etiam ἡδέα (cf. 
E. Nic, L 9) rectius tamen non hanc innatam virtutum 
suavitatem sed eum potius humanae sortis statum intelli- 
gendum esse judico, in quo illud accidit quod optatissi- 
mum est, ut virtutum splendor eluceat in prospera fortuna, 
Sicut igitur inde ab initio non solum rectus animi habitus 
sed etiam externa bona ad beatitudinem explendam desi- 
derabantur, ita hie τὸ καλὸν virtutes, τὸ 40) externam 
illam felicitatem significare puto. Nam illud facile demon- 
sitrari potest, τὸ καλὸν ad virtutes pertinere,  Sufficiunt 
duo E. Nic. loci, IV, 1: αἵ δὲ κατ’ ἀρετὴν πράξεις καλαὶ 
καὶ τοῦ καλοῦ ἕνεχεν; IV, 2: τοῦ καλοῦ &Évsxtv* χοινὸν 
γὰρ τοῦτο ταῖς ἀρεταῖς, quibus addi potest, quod omnium 
virtutum quasi cumulus ab Eud. maxime et M. Mor. χαλος-. 
κἀγαϑίας nomine celebratur. 

Jam nos disputationis cursus eo devexit, quo proxime 
progrediendum erat, ad virtutis expositionem, Sed ante- 
quam novum instituamus iter, quandam quasi stationem 
nacti paullulum subsistamus. Summum cognovimus finem, 
qui et hominum vitam et rerum publicarum instituta regit, 
eoque melius ejus naturam perspeximus quanto saepius 
mutata tantum forma idem rediit. 

Vocabatur primum o)vdoxew, ex quo in eo positam 
esse ejus naturam patuit, quod qui ipsius particeps factus 
esset, aliis rebus indigeret nullis; apparuit deinde, hanc 
αὐτάρκειαν constare in beatitudine, eam vero et animi et 
corporis et fortunarum optimum habitum esse; sed prae- 

clarissima denique et optatissima omnium esse visa est 
διαγωγή," quae theoreticae beatitudini respondet. «Quum 
αὐτάρκεια et beatitudo in universum summi illius finis 
naturam explicent, διαγωγῆς ibi maxime mentio fit, ubi 
de educatione agitur. Sed de educatione ipsa gravis ori- 
tur quaestio, Publica sit necesse est et in optima repu- 
blica (VIII, 1) et in reliquis, quae pejores sunt (V, 9), 
ut civium mores reipublicae institutis sint consentanei. 
Sed ex altera parte educationis est, non bonos cives, sed 
bonos homines, omni virtutum decore ornatos efficere. 
Itaque ratio investiganda est, qua inter se aut conjunctae 
aut divisae sint boni viri et boni civis virtus, Denuo 
igitur ad vértuts quaestionem rejicimur, eritque nostrum, 
ea exponere omnia, quae aut in Politicis de ea leguntur, 
aut peti possunt ex ipsius doctrina ad Politica melius 
intelligenda. 

Duplex autem virtutis, non natura, sed quasi facies 
est. Primum enim doezz et σπουδαῖος (de harum no- 
tionum conjunctione vide Categ. 1) quum de perfecto cujus- 
vis rei statu usurpantur, (cf. E. Nic. 1, 6 xeva την οἰχείαν 


ἄρετην), tum vero de animi perfecto habitu i. e. virtute. 
Et est virtutum duplex genus, ethicarum alterum, alterum 


logicarum, quarum illud in media quadam positum est inter 
opposita vitia condicione, hoc e. g. scientiam, artem, sa- 
pientiam complectitur, et illam ipsam prudentiam, quae 
nos medium quendam inter vitia tenere docet cursum. 
Haec est quasi ipsa interna virtutis natura. Alterum quod 
significabam ad externam magis ipsius speciem pertinet. 
Sunt enim virtutes eae res, quibus laudem nobis paramus 
atque gloriam. Id jam ex E. Nic. I, 12 apparet, quo ex 
loco virtutis ut ita dicam fines cum laudis et gloriae fini- 

büs congruere verisimillimum mihi factum est. Hane autem 
virtutis proprietatem vox. illa καλὸς significat, sicut apud 
Romanos honestum. ab honore nomen duxit. Itaque E. 
Nic. IX, 8 καλὸν καὶ ἐπαινετὸν. legimus). 

Annectit autem. hic. τοῦ χαλοῦ usus prima ultimis et 
quasi finem initio. Honor enim utilitati: est oppositus, vo 
καλὸν ei, quod est necessarium, ἀναγκαῖον, . (e. gr. E. 
Nic, IV, 2) estque. conjunctissimum cum αὐταρκείας no- 
tione. Sic E. N. IV, 3 legitur: οἷος κεκτῆσθαι μᾶλλον 
τὰ καλὰ καὶ ἄκαρπα τῶν χαρπίμων καὶ ὠφελίμων, 
αὐτάρκους γὰρ μᾶλλον. . Tantopere. omnia apud Aristo- 
telem ab uno dependent principio et ab uno fonte sunt 
deducta! Hactenus ea proposui, quae ex aliis libris petita, 
necessaria videbantur ad nostra illustranda; jam Politica 
ipsa perlustremus, 

Primum de lib, 1, c. 13 loquendum erit quo loco ge- 
nerdlis quaedam de virtutis. natura quaestio iustituitur. 


") Antiqui homines, quum minus remoti essent a naturali quo- 
dam morum cogitationumque colore, saepissime gloriae mentionem 
faciunt (velut quae de χλέους studio cantantur apud tragicos) ubi 
ex nostro recti ac pulchri judicio de ipsa dicendum fuisset vir- 
tute, quod ex his, quae de χαλῷ dixi, judicandum esse puto. Erat 
nimirum gloria tam fidelis virtutis comes ut ejus vicem facile 
posset repraesentare. Hunc gloriae usum pro ipsa positae virtute 
vel ad recentiora translatum esse tempora locus probat quem in 
Machiavelli Principe (c. VII) legi, quem virum Macaulay ne 
virtutem quidem ipsam putat agnovisse. Is haec habet: ,Non 
si puó ancora chiamare virtü ammazare i suoi cittadini, tra- 
dire gli amici, essere senza fede senza pietà senza religione, 
i quali modi possono fare acquistare imperio, ma non gloria.* 
Quam diversa haec quamvis corrupta tempora fuerunt a nostris! 
Nostrati enim de ;,vera gloria* fuisset loquendum. 

Quaeritur enim, num praeter virum etiam reliquis homini- 
bus vere humana tribui possit virtus, quum maxime de 
servis facile possit dubitari. Nam fieri posset, ut illud 
tantum servis adscribendum esset virtutis genus, quod in- 
strumenta habent omnia, si modo bene perficiunt opera 
sua, At est omnibus, et pueris et feminis et servis vere 
humana virtus, quamquam non aeque perfecta ac viro. Et 
differt Aristotelis hac de re opinio tam ab ea quae apud 
Platonem (Men. p. 71) Gorgiae adscribitur, quam ab illa, 
quae ipsius est Platonis. Differt a Gorgia in eo, quod 
unum esse censet humanae virtutis genus; differt a Pla- 
tone (quem non eandem semper de virtute opinionem ser- 
vasse a Zellero Il p. 158 et 285 discas) quum unius 
hujus virtutis plures esse censeat quasi gradus. Haec 
autem sententia arctissime cohaeret cum universa Aristo- 
telis doctrina. Nam ubi fiis aliquis propositus est, ibi 
omnia ad eum consequendum et instituenda sunt et diri- 
genda: ἣ τοῦ μέρους πρὸς τὴν vov ὅλου δεῖ βλέπειν 
ἀρετή, ex quo patet, eum non majorem concedere posse 
singulis hominibus virtutis partem, quam quae ad eorum 
finem consequendum sufficiat. Feminis autem puerisque 
et servis domus salus summus est finis, domum autem 
vir regit. Sed idem de civibus valet respectu civitatis, 
qui summus est ipsorum finis. ltaque ad ipsam jam ac- 
cedimus illam quaestionem, quomodo civium virtus sese ha- 
beat ad plenam illam et perfectam, quae omnibus exem- 
plaris instar proposita est et in Ethicorum libris explicata. 
Haec igitur quaestio Pol. III, 4 tractatur. 

Civis virius necessario posita est in civili societate 
servanda; quum autem varia genera sint civilium societa- 
tum, unam esse non posse sequitur civilem virtutem. . Boni 

contra viri. virtus. plena ac summa est ideoque uha tan- 
tum; unde efficitur, ut. non in omnibus rebuspublicis 
bonus civis sit etiam vir bonus, [dem ex dubitationibus 
apparet quae proferri possunt, utrum esse possit nec ne 
optima respublica. Sequentia (1277 a 5) non prorsus 
carere videntur mendis. Dicit enim: ,, porro, quum ex dissi- 
milibus constet civitas, quemadmodum animantia ex anima 
et corpore, anima ex ratione et cupiditate, familia ex viro 
et uxore, possessio (χεῇσις) ex domino et servo, eodemque 
modo civitas ex his omnibus praetereaque ex permultis 
etiam aliis dissimilibus generibus (εἴδη) constituatur. Sed 
falsum est ex ,,his omnibus** constare civitatem. Neque 
feminae, neque χρῆσις (cf. VII, 8) pars. sunt civitatis, ad 
quam praeter viros nemo pertinet. Prorsus absurdum 
esset, ex eo quod civitati feminis servisque opus est, 
colligere, civium virtutem unam esse mon posse. Deletis 


autem verbis: ἐξ ἁπάντων τε τούτων καὶ πρὸς τούτοις 


omnia optime sese habent; nune recte urgetur vox &o- 
μοίων, in qua una tota posita est vis demonstrationis, 
ἀνόμοια εἴδη enim nihil aliud significant quam imperan- 
tium ac parentium differentiam. . Hoc dicit: ubicunque 
totum. aliquod est, partibus constans, ibi altera pars regit 
altera paret, ut est inter animantis, animae, familiae, do- 
mus, denique etiam inter civitatis partes, Nam haec 
quoque constat ex ἀγομοίων εἰδῶν, quorum virtus. una 
esse nou potest, sicut neque in choro eorum qui παρα- 
στάταν sunt ejusque qui chorum regit. Quum igitur non 
solum. diversarum rerumpublicarum sed vel unius reipubli- 
cae civibus negata sit una eademque virtus, iterum con. 
firmatum est, diversam esse civis virtutem ab absoluta illa 
et perfecta, sed jamjam significatur, id quod mox doce- 

bitur, imperantium virtutem eandem esse posse cum. ea, 
quam boni cives prae se ferunt. Statim enim additur: 
ἀλλ᾽ ἄρα ἔσταν τινὸς 4j αὐτὴ ἀρετὴ πολίτου τε σπουδαίου 
xoi ἀνδρος σπουδαίου; cui quaestioni responsurus: φαμὲν 
05, inquit, τὸν ἄρχοντα τὸν σπουδαῖον ἀγαϑὸν εἶναι 
xci φρόνιμον. ltaque si πολίτης ἐστὶ καὶ ὃ ἀρχόμενος, 
aliquot. tantum civium virtus eadem erit atque humana 


quae est perfecta. Sed jam alia surgit quaestio: solemus 


enim eum laudare, qui et imperare potest et parere. Non 
igitur easdem ob rationes imperatoria boni viri virtus et 
ad utrumque parata boni civis laudabilis esse potest, οἱ 
erit perspiciendum ubinam haec, ubi illa debeat locum 
habere. Altera ex parte postulatur, si quis bonus vir. et 
bonus princeps esse velit, ne didicerit et cognoverit ea 
quae subjectum scire decet, altera vero ex parte conten- 
ditur bonum civem utriusque rei gnarum et participem 
esse debere, Quam quaestionem ut solvat, imperium omne 
in duo genera dividit, despoticum alterum, alterum civile. 
Priori parere neminem decet. Alterum vero ejusmodi est 
ut nisi parendo non possit disci. Jam igitur et soluta est 
quaestio ea, quae paullo ante erat posita, et magis etiam 
explicata et illustrata illa ipsa, de qua in toto hoc capite 
agitur. Nam quum antea dictum sit, imperantibus tantum 
concessam esse plenam beatitudinem, nunc in civili imperio 
hos ipsos etiam parere posse nonnunquam videmus, neque 
quidquam hac re iis detrahi beatitudinis. -Sed ut supra 
diversa erat servi etc, virtus a viri virtute, ita hic quoque 
imperantibus et parentibus non idem conceditur virtutis 
gradus. Sequimur 1277 b 15 sqq. Goettlingii emendatio- 
nem quam unice rectam esse judicamus, ex qua sensus 
evadit hic: viri quoque boni virtus ad utrumque parata 

esse debet, et si diversum est genus temperantiae ete. in 
imperante a temperantia liberi hominis qui paret, patet 
non unam 6586 viri boni virtutem, sed genera habere di- 
Stincta, ut alio utatur imperans alio parens, Prudentia 
tamen solis tribuitur imperantibus. Jam cuncta complecta- 
mur, Civis, dwm paret, quum prudentia careat, plene boni 
viri actiones non potest perficere; qui igitur semper paret, 
numquam ad beatitudinem pervenire potest; qui vero vi- 
cissim imperat paretque, nonnumquam exercere potest per- 
fectam τοῦ ἀγαθοῦ ἀνδρὸς virtutem, eo scilicet tempore, 
quo clavum tenet reipublicae, Haec fere c. 4 significasse 
puíamus Aristotelem. Sed. concluditur c. 5 ita ut novi 
aliquid accessisse videatur ad c. 4 argumentum explican- 
dum, | Quid hoc est?. Cap. 4 demonstratum erat, ubi civile 
existeret imperium, ibi imperantes ad plenam beatitudinem 
posse pervenire. Sed nondum erat indicata illa ipsa res- 
publica, in qua hoc semper locum habet. Nam in civi- 
tate malis recta legibus ne magistratus quidem boni viri 
esse poterunt. Sed est respublica quaedam (c. 5) in qua 
secundum virtutem honores tribuuntur, in hac igitur ma- 
gistratus non solum poterunt esse boni viri, sed erunt 
necessario! Hane ob rem optimae reipublicae VII, 9 cives 
tribuuntur, qui sunt δίχαιοι ἄνδρες ἁπλῶς, δικαιοσύνη 
enim. secundum Theognidis versum ab Aristotele laudatum 
(E. Nie. V, 3) πᾶσ’ ἀρετή ᾽στι, et proponitur haec ipsa 
quaestio, quam. hoc loco tractavimus, in Nicom. ibi, ubi 
de generali hac justitia quaeritur (E. Nic. V, 9). Videmus 
igitur, ut quae sit Aristotelis sententia, breviter dicamus, 
hactenus politicam doctrinam etbicis regi principiis, ut 
optima respublica in vitam introducat ipsam beatitudinem, 
desiderat enim absolute bonos viros, reliquas vero res- 

publicas non admitti ad optatissimam hanc vitam, quum 
vel universa educatio id spectare jubeatur, ut moribus im- 
buantur cives eonsentaneis ei qua utuntur civitatis formae 
(V, 9). Quum igitur praeter optimam rempublicam reli- 
quis civitatibus demat facultatem ad summum omnium finem 
perveniendi, singulari tamen ratione ei reipublicáe quae 
harum maxime probabilis est et xc ἐξοχήν τιολυτεία 
vocatur, speciem quandam reddit beatitudinis atque virtutis. 
Locus est IV, 11: εὖ γὰρ καλῶς ὃν τοῖς ἡϑικοῖς εἴρηται 
τὸ τὸν εὐδαίμονα βίον εἶναν τὸν κατ’ ἀρετὴν ἀνεμπό- 
διστον, μεσότητα δὲ τὴν ἀρετὴν, τὸν μέσον ἀναγκαῖον 
βίον εἶναν βέλτιστον τῆς éxdovow ἐνδεχομένης τυχεῖν 
μεσότητος ete. Ubi οὗ μέσον. summum obtinent locum, 
optimus erit reipublicae status, Hanc autem denmonstra- 
tionem qui accurate considerabit, is fateatur necesse est, 
rem de qua agitur non tam demonstratam esse argumentis, 
quam comparatione quadam οἱ similitudine probabilem 
factam. Usus est philosophus analogia, quae diversa est 
a stricta demonstratione. 

Duo cognovimus per disputationis nostrae cursum re- 
rumpubliearum genera, quorum alterum perfectam, imper- 
fectas alterum complectitur. lllius et finem et naturam 
perspeximus, ubi optimam rempublicam a beatitudine totam 
regi vidimus; hoc in quo esset inferior et quid non posset 
adipisci jamjam innotuit, quae vero ejus natura esset atque 
origo, hoe adhue restat spectandum. Haec autem nos 
quaestio ad justitiae vim et significationem jubet attendere. 

Justitia virtus est, δι᾽ ἣν τὰ αὑτῶν ἕκαστον ἔχουσιν 
Rhet, I, 9, quam definitionem etiam Pol. V, 7 agnosco: 
μόνον γὰρ μόνιμον τὸ κατ’ ἀξίαν ἴσον καὶ τὸ ἔχειν τὰ 
αὑτῶν, nam de justo ibi philosophus loquitur. Magnus 

igitur quasi cámpus est, in quo justitia versatur, qui va- 
riátum rerum respectu habito in diversas distribuituz partes. 
Prima eujus mentio facienda est partitio est in justum 
κατὰ φύσιν et justum κατὰ νόμον, quae quum ad orato- 
rios usus magnopere utilis sit, copiose in Rhetoricis ab 
Aristotele tractatur. Sunt prae ceteris tres loci: I, 10. 
I, 13. I, 15 quibus sententiam suam de horum generum 
differentia. exprimit. Hanc partitionem etiam E. Nic. V, 7 
tractat: τοῦ δὲ πολιτικοῦ δικαίου τὸ μὲν φυσικόν ἔστι, 
τὸ δὲ νομικὸν, ubi hoc statim mentione dignum videtur, 
quod ex hoec loco zo? vopuxo? δικαίου ignotum Rhetori- 
cis nomen discimus; de illo postea dicendum erit, cur 
hoc loco non justi simpliciter, sed civilis justi genera di- 
cantar naturale et legitimum justum. Antea enim de altera 


partitione loquamur necesse est, quae eorum inter quos 


valet variam sequitur naturam. Legitur autem M. Mor. I, 33: 
ἐπεὶ δὲ τὸ δίκαιον πολλαχῶς λέγεται, διοριστέον ἂν εἴη, 
brio ποίου δικαίου ἐστὴν 4 σκέψις. ἔστι δὴ δίκαιον 
τὸ, ὥς φασιν, οἰκέτῃ πρὸς δεσπότην καὶ υἱῷ πρὸς πα- 
τέρα" τὸ δ᾽ ἐν τούτοις δίκαιον ὅμωνύμως ἂν δόξεις Aí- 
γεσϑαν τῷ πολιτικῷ δικαίῳ" ἐστὶ γὰρ δίκαιον ὑπὲρ οὗ 
ἐστὶν ἥ σχέψις τὸ πολιτικὸν δίκαιον. Alterum igitur ge- 
nus est illud quod inter eives usu venit, Alter locus est 
M. M. HI, 11 ex quo patet, ubicumque societas est, ibi 
justum. quoque esse. Quo etiam illud confirmatur, nos 
recte justitiae. illa Rhetoricorum definitione usos esse, nam 
ubicumque relatio quaedam intercedit inter duos pluresve, 
ibi: unusquisque τὸ αὑτοῦ, suam partem debet accipere; 
neque vero usu venire potest, ut aliquis zo αὑτοῦ aut 
accipiat aut non accipiat, nisi societas aliqua sive relatio 
ei sit cum aliis. Iu Nicom. V, 10 haec verba leguntur: 

δεῖ δὲ μὴ λανθάνειν ὅτι τὸ ζητούμενόν ἔστι καὶ τὸ 
ἁπλῶς δίκαιον καὶ τὸ πολιτικὸν δίκαιον. Quem locum 
qui eum verbis ex M. -Mor. descriptis comparabit, facile vi- 
debit τὸ ἁπλῶς δίκαιον nihil aliud esse posse, quam omnia 
illa justi genera quibus quaelibet aliae societates reguntur; 
his enim opponitur τὸ πολέτικον δίκαιον. Vidimus autem 
jam antea, hoc loco zroAurixov δίκαιον dividi in naturale 
et legitimum, et posuimus jam tum quaestionem, qui fieret 
ut naturale et legitimum jus ut generis tantum species, 
non sicut in Rhetoricis, ut genera ipsa apparerent, Huic 
vero quaestioni jam altera accedit, Qui enim memoria 
tenens Nicom. verba: τοῦ δὲ πολιτικοῦ δικαίου τὸ μὲν 
φυσικόν ἔστι τὸ δὲ νομικὸν, in M. Mor. I, 34 legit: τῶν 
δὲ δικαίων ἐστὶ τὰ μὲν φύσει, τὰ δὲ νόμῳ --- βέλτιον 


οὖν δίκαιον τὸ κατὰ φύσιν τοῦ κατὰ νόμον" ἀλλ᾽ ὃ (q- 


τοῦμεν δίκαιόν ἔστι πολιτικὸν" τὸ δὲ πολιτικόν ἔστι τὸ 
γόμῳ 0) τὸ φύσει, nonne eum aut vitium alteri inesse 
loco, aut scriptos esse a diversis hominibus, quorum alter 
ab Aristotelis sententia prorsus aberrasset, judicare ne- 
cesse est? Sed non ita est; neuter enim locus Aristoteleae 
doctrinae prorsus repugnat. Nam Nicomacheorum senten- 
tiae, quae politici juris species facit naturale et legitimum, 
non difficile erit argumenta subjicere. Si enim duplex 
est justi natura, ut aut sola hominum mente servatum 
posteritati tradatur, aut scriptis exprimatur legibus, patet, 
omnibus, inter quos jus intercedit; alterum ipsius genus 
esse posse. Jus igitur quo cives utuntur, aut naturale et 
ἄγραφον, aut literis legibusque mandatum esse potest. 
Paullo tantum aliter M. Mor. auctor rem videtur animo 
concepisse. Vidit enim reliquas hominum societates, velut 
eam quae inter amicos, eam quae inter dominum et ser- 


97 


vum etc. intercedit, ita a natura factas esse et institutas, 
ut quae sibi munera imposita sint, quicumque earum sit 
particeps per se sciat, neque umquam scriptis doceatur 
legibus; civilem contra societatem tum demum perfectam 
esse intellexit, quum uniuscujusque civis officia strictis 
legibus accurate descripta legantur. Sicut igitur Nico- 
machea recte contendunt, inter cives φυσικὸν intercedere 
posse »óuo», qui ubique gentium eandem vim obtineat 
(V, 7), M. Mor. non minus recte videntur affirmare, non 
effici civitatem hac naturali lege sola, non eligi hac ratione 
magistratus, non constitui judicia et tribunalia sed acce- 
dere debere συνθήκην quandam; id enim »vóyuov valere 
ex Nic. ipsis V, 7 apparet. ltaque quum inter omnes 
quibus societas aliqua est, intercedere possit jus, maxime 
tamen et proprie (reliqua juris genera M. Mor. ὅμωνύμως 
jura vocant) eivium est. Quum porro aut naturale sit, 
aut certis locis certis legibus sancitum constitutumque, 
utrumque genus etiam inter cives locum habet, ita tamen 
ut alterum propriam civitatis naturam constituat et diver- 
sum sit in diversis rebuspublicis. Hoc dictum E. Nic. V, 10: 
ὅμοίως δὲ và μὴ φυσικὰ ἀλλ’ ἀνθρώπινα δίκαια o) 
ταὐτὰ πανταχοῦ, ἐπεὶ οὐδὲ πολιτεία" ἀλλὰ μία μόνον 
πανταχοῦ κατὰ φύσιν, ἣ ἀρίστη, quem locum sic explico. 
Juris generibus respondent rerumpublicarum genera, hu- 
mana enim, ἢ, e. legitima, χατὰ νόμον δίκαια diversis 
loeis diversa sunt, quod idem de rebus publicis valet; 
naturale vero jus et optima reipublicae forma eadem ubique 
sunt. In optima igitur republica illud ipsum jus invenitur, 
quod naturae maxime est consentaneum. His profligatis 
ad tertiam aggredi licet juris distinctionem, eam dico, ex 


qua in διαγεμητικὸν et διορϑωτικὸν justum E. Nic. V, 5 


dividitur. Alterum genus illud est, quod in distributione 
sive honoris sive pecuniae etc. inter cives facienda ver- 
satur; alterum quod in rebus contrahendis, συναλλάγμασι 
corrigendi et emendandi vim habet. 

Utrumque genus proportione constat; illud geometrica, 
Quatuor enim res necessariae sunt, duo personae et duo 
res. .Ut igitur homines illi, quibus jus tribuendum est, 
sic etiam. res, quae ipsis tribuentur, sese habebunt; aliter 
aequales non habebunt aequalia. ltaque hoc διαγεμητικὸν 
jus pro eujusque dignitate administrandum est, Sed quum 
de hoc omnes consentiant, differunt de dignitate ipsa diju- 
dicanda. Alterum justi genus quod in rebus contrahendis 
versatur, et ipsum aequale quiddam est, verum non ista 
proportione sed arithmetica, non enim personarum sed 
rerum fantum differentiam lex spectat, lucri damnique me- 
dium quaerens, Pythagoreum talionis jus nusquam potest 
adhiberi nisi ad communitates rerum contrahendarum con- 
tinendas; idque proportione quadam servata, sic enim manet 
civilis societatis vinculum, Hujus ultimae partitionis alterum 
maxime ad nos pertinet membrum, τὸ διαγεμητικὸν, quo 
varia rerumpublicarum genera reguntur. Conferamus enim 
quae E. Nic. V, 6 leguntur: τὸ γὰρ δίκαιον ὃν ταῖς δια- 
νομαῖς ὅμολογοῦσι πάντες κατ’ ἀξίαν τινὰ δεῖν εἶναι, 
τὴν μέντον ἀξίαν οὐ τὴν αὐτὴν λέγουσι πάντες, ἀλλ᾽ οὗ 
μὲν δημοχρατικοὶ ἐλευϑερίαν eic. Jam videamus, qua 
ratione haec partitio ad superiores sese habeat, Apertum 
est, τὸ διαγεμητικὸν illud ipsum maxime exprimere, quod 
supra vocabatur πολιτικὸν; Sicut autem politicum in natu- 
rale et legitimum dividitur, ita in dianemetico τὸ κατ᾽ ἀξίαν 
naturali atque optimo respondere, quumque raro tantum 


inveniatur vera dignitas, varias hominum eam constituendi 


atque definiendi rationes legitimum illud. justum efficere, 


hoc jam nunc verisimile esse duco, et mox magis etiam 
patebit. 

In Politicis, ad quae transimus, I, 2 justitiam πολιτικὸν 
vocari videmus; quod iis quae de universa justitiae doctrina 
diximus, satis explicatur). Mox justitiae notione utitur in 


1) Hic verba leguntur, quae minus recte hactenus intellecta 
esse miror. Dixerat Aristoteles, natura quemvis appetere civi- 
Jem societatem, eum vero qui primus aliquam civitatem insti- 
tuerit, merito summorum bonorum auctorem censeri, Cui judicio 
haec subjicit argumenta: ut perfectus optimum est animantium 
homo, sic legibus et justitia solutus pessimum omnium. Nibil 
enim majori omnia afficere potest damno, quam injustitia armis 
instructa. Tum sequitur: ὁ δ᾽ ἄνϑρωπος ὅπλα Éyov φύεταν φρονήσει 
xai ἀρετῇ, οἷς ini τἀναντία ἔσιν χρῆσϑαν μάλιστα, in quo loco inter- 
petrando cum Stahrio fere consentiunt vertente: Der Mensch 
besitzt aber von Natur Waffen in seiner Klugheit und Tüchtig- 
keit, deren er sich grade recht zum Entgegengesetzten bedienen 
kann. Sed audiamus Rhet. I, 1: εὖ δ'ὅτν μεγάλα ἂν βλάψειεν ὃ 
χρώμενος ἄλλως τῇ τοναύτῃ ϑυνάμεν τῶν λόγων, τοῦτο ye κοινόν ἐστι 
χατὰ πάντων τῶν ἀγαϑῶν πλὴν ἀρετῆς. Hanc ob rem Stahrius 
non Tugend sed Tüchtigkeit vertit. Sed usitata apud Aristotelem 
dicendi formula ἀρετὴ x«i φρόνησις virtutes semper significat 
ipsas, ethicas et dianoeticas. Exempla haec sint; III, 14 legitur: 
τοὺς γὰρ πολλοὺς ὧν ἕκαστός ἐστιν οὐ σπουδαῖος ἀνὴρ, ὅμως ἐνϑέ- 
χεταν συνελθόντας εἶναν βελτίους ἐχείνων, οὖχ ὡς ἕχαστον, ἀλλ᾽ ὡς 
σύμπαντας --- πολλῶν γὰρ ὄντων ἕχαστον μόριον ἔχειν ἀρετῆς καὶ 
φρονήσεως, VII, 1: ὅτν μὲν οὖν ἑχάστῳ τῆς εὐδαιμονίας ἐπιβάλλεν 
τοσοῦτον ὅσονπερ ἀρετῆς καὶ φρονήσεως, et sub fin.: οὐθὲν δὲ χαλὸν 
ἔργον οὔτ' ἀνδρὸς οὔτε πόλεως χωρὶς ἀρετῆς καὶ φρονήσεως. Sensus 
hic erit: maxime nocet injustitia armis instructa. Habent autem 
arma homines ad virtutes exercendas quibus facillime uti possunt 
ad contraria vitia. Quapropter virtute carens homo ferissima 
et scelestissima bestia est. Sic demum ,,&vev ἀρετῆς“ intelligi 

servitute recensenda, et quidem altera ejus partitione in 
naturale et legitimum. Fuere, inquit, qui dicerent, legibus 
quidem humanisque institutis cautum esse, ut alteri essent 
domini, alteri servi, ex naturalis vero justi norma qui 
judicaret, eum justam censere non posse servitutem. Hi 
num recte dicant necne, quaerendum erit. Est autem 
servus animatum agendi instrumentum, et propterea non 
sui ipsius sed aliorum in potestate positus. At suntne 
homines quos ita comparavit natura? lllud dubitari non 
potest, quin a natura alteri ad imperandum alteri vero ad 
parendum facti sint; ubicunque enim totum aliquod existit, 
compositum ex partibus, altera pars imperat, altera sub- 
jecta paret. Sic in rebus vita omnino carentibus usu 
venit, sic etiam in animatis; in homine enim, composito 
ex anima et corpore regnat anima, animae vero partium 
cupiditas subjecta est rationi. ltaque qui inter homines 
sic δὰ reliquos sese habent, ut corpus ad animam, hos 
eadem ratione illis subjectos esse necesse est, qua corpus 
animae subjectum est, h. e. despoticum illorum imperium, 
horum servilis obedientia erit. Concludit igitur 1257 b 39: 
ὅτι μὲν τοίνυν εἰσὶ φύσει τινὲς oí μὲν ἐλεύϑερον οἱ δὲ 
δοῦλον φανερὸν. Deinde adversariorum rationes exami- 
nantur. Dicunt enim injustam saltem esse servitutem, 
quae non natura innata, sed bello contracta sit. Αἱ si 
virlus bello vincit, nonne tum, id quod postulatur, melior 


potest. Omnes, quas fortasse etiamnunc aliquis habere possit 
dubitationes, tollet Cicero de or. III, 14: quae quo major est vis 
(scil. eloquent.) hoc est magis probitate (ἀρετῇ) jungenda, sum- 
maque prudentia (q90rjos); quarum virtutum expertibus si 
dicendi copiam tradiderimus, non eos quidem oratores effece- 
rimus, sed furentibus quaedam arma tradiderimus. 

pejorem atque inferiorem reget? Quapropter sunt qui bre- 
viter rem absolvant, dicantque bello subjectos optimo jure 


servos esse, quod ipsum tamen contendere non possunt, 
si injustas ob causas inceptum est bellum. Eo igitur 
redeunt, ut barbaros quolibet bello victos summo jure 
servos fieri dicant; quo nihil aliud affirmant, quam qui 
natura ad serviendum facti sint, eos servos esse decere. 
ltaque meliores domini, deteriores servi sunt; quibus qui 
omnes barbaros servos esse censent (non igitur Aristo- 
telis haec. est sententia) illud quoque addunt, ex bonis 
bonos, ex malis vero malos nasci, id quod naturam facere 
velle concedit Aristoteles, attamen non semper posse existi- 
mat. Ex his autem colligit, ita dividi- non posse homines 
in liberos et servos, ut de quovis dici queat ad utrum 
pertineat genus (ὅτν οὔκ εἶσιν οἵ μὲν φύσεν δοῦλοι οἱ 
δ’ ἐλεύϑεροι, δῆλον), inter quosdam tamen certum esse, alte- 
ros dominari, alteros servire debere, ita ut neutris alter 
status possit convenire. 

Certe nemo probabit hanc philosophi doctrinam; sed 
hanc ipsam ob causam operae pretium erit videre, in quo 
potissimum posita sit demonstrationis vis; est enim spe- 
randum hoc loco debilem esse Aristotelis argumentationem. 
Neque haec nos fallit exspectatio. —'Cardinem eum totius 
demonstrationis haec verba continent (1954 b 16) ὅσοι 
μὲν οὖν τοσοῦτον διεστᾶσιν ὅσον ψυχὴ σώματος xci 
ἄνϑρωπος ϑηρίου --- διάκεινταν δὲ τοῦτον τὸν τρόπον 
ὅσων ἐστὶν ἔργον $5 τοῦ σώματος χρῆσις καὶ τοῦτ’ ἔστ’ 
ἀπ’ αὐτῶν βέλτιστον — οὗτον μέν εἶσι φύσει δοῦλοι. 
Sed unde certior factus erat Aristoteles, esse homines 
qui cum aliis comparati, bruta tantum essent animalia? Nam 
si vel pusillam rationis particulam habent, non talis iuter 

ipsos . reliquosque. homines ratio intercedet. | Non igitur 
servi erunt, Eo igitur peccavit Aristoteles, quod probabili 
quadam comparatione ductus ipsam rerum naturam inda- 
gare neglexit. Nam nos quidem non ita inter se diversos 
esse homines censemus, ut altera pars, ratione prorsus 
destituta, humana natura careat. Si vero similitudo tantum 
intercedit inter eam rationem, qua anima ad. corpus sese 
habet, eamque qua nonnulli homines aliis ingenio sunt 
superiores, nonne injustum est, absolutum illud imperium 
quod anima haud dubie exercet in corpus, hominibus tri- 
buere in homines? Peccavit Aristoteles, ut philosophice 
philosophum refellamus, nimio analogiae usu. 

Primus qui de civili justo agit locus (nam haec ser- 
vitutis quaestio naturalis potius juris est) invenitur II, 2. 
Sed fateor me hic nonnulla pro genuinis habere non posse. 
Disputationem enim contra Platouicam civitatis unitatem 
sie concludit: etiamsi fieri posset, ut tali ratione una fieret 
civitas, non esset probanda haec ratio, quum urbem fun- 
ditus tolleret, Tum sequitur: ov μόνον δ᾽ ἐκ πλειόνων 
ἀνθρώπων ἐστὶν 7 πόλις, ἀλλὰ καὶ ἐξ εἴδεν διαφερόντων. 
Quid hoc argumentum sibi velit, ignoro, |. Contendit Ari- 
stoteles ex differentibus toto genere partibus civitatem 
compositam esse debere, nam ἐξ ὧν δεῖ ἕν γενέσϑαι, 
εἴδεν διαφέρει. | Ecquid hoc negaverat Plato? Imo nemo 
unquam magis intellexit, diversa civitatis munera a di- 
versis obeunda esse hominum generibus; itaque quos 
facit rectores, quos milites, quos agricolas, inde a pueris 
auro argentoque discernuntur, quae eorum animis admixta 
sunt, Deinde perspici non potest, quid sibi velint verba, 
quibus. mox ad ethica lectores remittuntur. Patricius con- 


tendit, plane contrarium in Ethicis legi, quem. Conringius 

et Spengelius refutantes verba sane similia ex E. Nic. V, 
attulerunt, At primum disertis verbis hoc loco (c. 8) τὸ 
ἔσον ἀντιπεπογϑὸς rejicitur; deinde ne sententia quidem 
congruit, .Nam illud ἀνάλογον ἀντιπεπονϑὸς non usu 
venit nisi ὃν ἀλλακτικαῖς κοινωνίαις h. e. in omnibus iis 
relationibus, quas privati homines habent cum privatis, 
Inter imperantes vero et parentes zó ἀντιπεπονϑὸς non 
est secundum illum Nicom. locum. Neque vero potest 
esse inter eos, si impares sunt et inaequales. Ad xo;- 
γωνίας ἀλλακτικὰς autem. nostro loco referri non possunt 
illa verba, nam hae ut existant, nihil refert, utrum civitatis 
partes εἴδεν διαφέρουσν necne (cf. ,, διόπερ“). In sequen- 
tibus quoque nonnulla sunt, quae mira videntur. Sie quod 
dicitur, εἴτε κακὸν εἴτε φαῦλον τὸ ἄρχειν etc, pro quo ex 
sententiarum nexu fale quid conjicias: εἴτ᾽ ἀγαϑὸν εἴτε 


φαῦλον, πάντας τοῦ ἄρχειν μετέχειν. Equidem omnia quae 


inde a verbis: o) μόνον δ᾽ἐκ πλειόνων usque ad ἀρχὰς 
1261 b 6 leguntur, ab interpolatore aliquo addita. censeam. 

Sed jam pergamus in justitiae expositione. Primus 
examinandus. est locus qui init, III, 12 legitur: ἐπεὶ δ᾽ ἐν 
πάσαις μὲν ταῖς ἐπιστήμαις καὶ τέχναις ἀγαϑὸν τό τέλος, 
μέγιστον δὲ καὶ μάλιστα ἐν τῇ κυριωτάτῃ πασῶν, αὕτη 
δ' ἐστὴν ἥ πολυτικὴ δύναμις, Scr. δὲ πολιτικὸν ἀγαϑὸν τὸ 
δίκαιον, τοῦτο δ' ἐστὶ τὸ κουνῇ συμφέρον etc. 

Hic duo nobis occurrunt ἀπορίαι. Primum enim. quae- 
ritur, quomodo hic locus sese habeat ad Nicom. initium, 
ubi non justitia sed beatitudo summus πολιτικῆς finis vo- 
catur. De hac re sic judico. Non in hoc solo posita 
est civitatis natura, quod ad comparandum summum bonum 
faeta et instituta est; sed aliud aliquid accedat necesse 
est, ut societatem vocare possimus civilem, Nam e. g. 

amicitia, quae in eo ipso versatur, ut alter alterum δὖ ζῆν 
velit, differt tamen a civili societate. Differt autem co, 
quod justitiam non tantopere curat quantum civitas, cujus 
ordo est 7 δίκη (Pol. l). Jus igitur quasi specifica civi- 
lis societatis differentia est. Neque his ea pugnant quae 
Ill, 9 exposita antea tractavimus. Nam si exempla com- 
paramus, quae ibi affert Aristoteles pactorum qualia so- 
lent intercedere inter zmperfectae societatis membra, vi- 
demus, pacta de rebus importandis, de prohibenda vi, de 
belli societate, de connubiis, ne quis alios in contrahendis 
negotiis fallat; etc. Excipiuntur disertis verbis magistratus 
communes; hi igitur verae proprii sunt civilis societatis. 
Itaque facile perspicitur, Aristotelem, etiamsi in definitione 
1280 b 33 πόλις 4j τοῦ ζῆν κοινωνία ζωῆς τελείας χάριν 
xci αὐτάρκους — nihil de justitia dicat, juris mentionem 
excludere non posse ex plena civilis societatis definitione, 
siquidem praestantissima justitiae pars, ἥ διανεμητικὴ 
maxime versatur in constituendis illis xowet?c ἀρχαῖς. 
Quibus si ea addimus quae supra sunt exposita, in omni- 
bus quidem χουνωνγίαις juri cuidam locum esse, sed re- 
liqua tamen jura ὅμωγνύμως tantum jura vocari posse, 
verum autem et proprium jus esse πολιτικὸν, non amplius 
nisi fallor, mirabimur, quod praeter beatitudinem, summae 
societatis finem, justum quoque ejusdem societatis, ut. ci- 
vilis, finis est. Altera ἀπορία in eo posita est quod dicit, 
ἐπεὶ δ᾽ ἐν πάσαις μὲν ταῖς ἐπιστήμαις ἀγαϑὸν τὸ τέλος, 
μέγιστον δὲ καὶ μάλιστα ἐν τῇ κυριωτάτῃ πασῶν, αὕτη 
δ᾽ ἐστὶν 7 πολιτιζὴ δύγαμις, ἔστι δὲ πολιτικὸν ἀγαϑὸν 
τὸ δίκαιον: justum igitur summum bonum vocat! Stahrius 
ut- hane difficultatem evitet, μέγεστον adverbium esse cen- 
set, sed haud scio an injuria, . Comparanti cum nostro 

loco: Pol. initium: δῆλον. ὡς πᾶσαν μὲν ἀγαϑοῦ. τινος 
στοχάζονται, μάλιστα δὲ καὶ τοῦ κυριωτάτου πάντων i 
πασῶν κυριωτάτη etc. magis puto verisimile. erit, verba 
μέγιστον — δύναμες ab aliquo intrusa esse, qui similem 
locum facili additione etiam similiorem reddi posse existi- 
mavit. Sed majoris momenti est, universum loci sensum 
recte perspicere. Justum vocatur τὸ κουνῇ συμφέρον, quod 
cum generali justi definitione optime «consentit. Nam si 
singulorum communitatis alicujus membrorum suam unum- 
quodque. partem accipit, id ipsum est τὸ xov; συμφέρον. 
Hanc ob rem c. 6. legimus: οὐ μὴν ἀλλὰ καὶ τὸ xou 
συμφέρον συνάγει, xc ὅσον ἐπιβάλλεν μέρος ἑκάστῳ 
τοῦ εὖ ζῇν. Apertius. dici non potest, cur justitia, quae 
ὅχάστῳ τὸ αὑτοῦ tribuit, et communis utilitas, qua suam 
quisque beatitudinis partem accipit, verbis tantum differant, 
re consentiant, apertius vero ne relatio quidem exponi pot- 
est inter beatitudinem et justitiam, quarum altera summus 
finis est reipublicae, altera providet, ut omnes hujus finis 
participes fiant, altera ipsum est summum bonum, altera 
summum bonum inter cives διανέμει. Justum igitur et pro- 
priam civitatis naturam exprimit, et ut jam supra vidimus, 
diversa efficit civitatum genera. — Dividuntur enim res- 
publicae in eas, quae communem hanc utilitatem spectant, 
easque in quibus qui imperant, suum tantum respiciunt 
commodum (lil, 6 et 7). Sed accedit aliud quid. Justum 
necessario ἀνάλογον esse cognovimus. Erit igitur justum, 
tum imparia tribuere, tum. paria, peccantque eae respubli- 
cae, quae hauc regulam non sequuntur. | Haec doctrina, 


quum principium sit et quasi fundamentum III— V1 libro- 


rum, certis tamen quibusdam locis prae ceteris tractatur. 
Hi sunt Ill, 9; lll, 12; V, 1; VI, 2 duo accedunt minoris 

fiomenti loei, Qui omnes ex Nicom, verbis V, 3 pendent: 
καὶ ἥ αὐτὴ ἔσταν ἰσότης οἷς καὶ ἔν οἷς" ὡς yàp ἐκεῖνα 
ἔχεν τὰ Éy οἷς, οὕτω κἀκεῖνα ἔχει. εἶ γὰρ μὴ ἴσοι, οὐκ 
ἴσα ἕξουσιν, ἀλλ᾽ ἐντεῦϑεν o μαχαὶ καὶ ἐγκλήματα, 
ὅταν ἢ ἴσον μὴ ἴσα ἢ μὴ ἴσον ἴσα ἔχωσι καὶ νέμωνται. 


ὅτε ἐκ τοῦ κατ’ ἀξίαν τοῦτο δῆλον" τὸ γὰρ δίκαιον 


ὃν ταῖς διαγομαῖς ὁμολογοῦσιν πάντες κατ’ ἀξίαν τινὰ 
δεῖν εἶναι, τὴν μέντον ἀξίαν οὐ τὴν αὐτὴν λέγουσι πάν- 
τες, ἀλλ᾽ oi μὲν δημοχρατικοὶ ἐλευϑερίαν οἱ δ’ λι- 
γαρχικοὶ πλοῦτον, οἵ δ'εὐγένεναν, oí δ’ ἀριστοκρατικοὶ 
ἀρετὴν. Cum hoc loco primum comparanda sunt Aristo- 
telis verba ΗΠ, 9, ubi illud novum accedit, quod vera et 
recta proportio, τὸ κατ’ ἀξίαν δίκαιον primum τὸ κυρίως, 
deinde τὸ ἁπλῶς ἀγαϑὸν vocatur, quod nee democratia 
consequi potest, nec oligarchia, In secundo loco lll, 12, 
qui in universum facile intelligitur, verbis: ποίων ó'ioóvgc 
ἐστὶ καὶ ποίων ἀνισότης, δεῖ μὴ Aey 9ávew respondent in 
superiore l. III. loco τὴν δ’ οἷς ἀμφισβητοῦσι, et in Nicom. 
loco verba haee: τὴν μέντοι ἀξίαν αὖ τῆν αὐτὴν λέγουσι 
πάντες ὑπάρχειν. Tertius locus V, 1 legitur, primum inde 
a verbis πολλαὶ γεγένηνταν πολιτεῖαι, deinde a p. 1301 
b. 29, ubi duo genera τοῦ ἔσου esse exponit, aequale se- 
cundum numerum et aequale secundum dignitatem. Exempla 
qui accurate inspiciet, convenire reperiet cum iis, quae in 
Nicom, de justo secundum geometricam (resp. nostro loco 
τῷ ἴσῳ κατὰ λόγον sive κατ’ ἀξία») et arithmethicam pro- 
portionem (nostro loco cov κατ’ ἀρυϑμὸν.) dicta sunt. 
lllud tamen huc non pertinet, quod justum secundum 
arithmeticam proportionem in Nic. διορϑωτιχὸν est. Uni- 
versi loci haec est sententia: ex diversa vo? ἴσου inter- 
pretatione oriuntur duae illae respublicae:; democratia et 

oligarchia. Prava tamen est utraque; nam in ommibus 
secundum alteram aequalitatem civitatem instituere pravum 
est — et propterea partim numeri partim dignitatis aequa. 
litas adhibenda est. Patet Aristotelem oligarchiae hoe 
loco aequalitatem secundum dignitatem, democratiae aequa- 
litatem secundum numerum tribuere. Hoc quidem nullo 
modo est admirandum, cf. VI, 2; sed illad mirum est, oli- 
garchiae adscribi τὸ κατ᾿ ἀξίαν ἴσον, dicique, non semper 
utilem esse τῇ» xov' ἀξίαν ἰσότητα, praesertim, quum 
1301 b 35 (éx rectissima Spengelii et Aretini lectione) 
legatur: ὁμολογοῦντες τὸ ἁπλῶς sivow δίκαιον τὸ κατ' 
ἀξίαν, et cap. 7: μόνον γὰρ μόνιμον τὸ κατ’ ἀξίαν ἴσον. 
Unus hic locus est, quo τὸ κατ᾽ ἀξίαν ioo» sensu minus 
nobili usurpatur. Jam vero illud quod antea dixi, con- 
firmatum esse duco, omnibus his locis τὸ κατ᾽ ἀξίαν ἴσον 
sive δίκαιον, quod est etiam τὸ ἅπλῶς δίχαιον, respon- 
dere naturali juri, quod omnes consectantur, pauci attin- 
gunt, quodque quum optimum sit, in optima tantum re- 
publica absolutum potest inveniri. Breviter monere liceat, 
quod primus quem ex V libro attuli locus etiam funda- 
mentum exponit universi libri in ultimis verbis, ubi ex eo 
turbarum in rebuspublicis origo repetitur, quod saepe cives 
iis se privatos esse doleant honoribus, quos sibi deberi 
putant, Non multo longius disserendum est de nonnullis 
quae: adhuc spectanda restant exemplis. primae illius in 
naturale et legitimum jus partitionis. Legimus enim HI, 10: 
τί γὰρ; ἂν οὗ πένητες διὰ τὸ πλείους εἶναι διανέμωνται 
τὰ τῶν πλουσίων, τοῦτ᾽ οὐκ ἄδικόν ἔστιν; ἔδοξε γὰρ 
vi; dio τῷ κυρίῳ δικαίως εἴς. Multa enim per se et 
absolute. speetata injusta esse possunt, quae tamen eo 
justi speeiem prae se ferunt, quod sunt legibus sancità, 

Leges autem maxime exprimunt uniuscujusque civitatis 
naturam, et quamquam IV, 1 Aristoteles dicit: γόμου 
δὲ κεχωρισμένον τῶν δηλούντων τὰς πολιτείας, mox 
tamen addit: οὐ γὰρ oióvrs τοὺς αὐτοὺς συμφέρειν ταῖς 
ὀλιγαρχίαις οὐδὲ ταῖς δημοχρατίαις πάσαις, Π, 10 et 
11 autem multo etiam planius idem dicit, Sicut igitur 
respublicae, ita etiam leges earum sese habent, et quum 
in universum melius sit, leges regnare quam homines, nihil 
tamen proficitur, si sunt malae reipublicae. Denique ex- 
emplum ejus rei quod multa justa esse possunt respectu 
reliquorum civitatis institutorum, quae absolute non. sunt 
justa, petas ex ostracismo, quem in iis quae existunt rebus- 
publicis justum (III, 13), absolute tamen injustum esse 
censet. ᾿ 

In universa autem, quae jam finita est, justitiae ex- 
positione, illud gravissimum censeo fuisse, quod justitiae 
notione accuratissime vidimus exprimi ipsam civilis socie- 
tatis naturam. 

De amicitia non multa sunt, quae dicenda habeamus. 
Primum illud liceat commemorare, quod causa, quae facit, 
ut tractetur in ethica doctrina haec notio, in illa ipsa 
posita est αὐταρκείᾳ, cujus magnam esse in his rebus vim 
jam antea vidimus. Quod ex duorum locorum compara- 
tione apparere puto. M. Mor. II, 11: συμπαραληπτέα ἂν 
εἴη (2 φιλία) πρὸς ἀρετὴν. E. Nic. IX, 9: ἀμφισβητεῖται 
δὲ καὶ περὶ τὸν εὐδαίμονα, πότερον δεήσεταν φίλων ἢ 
μὴ οὐϑὲν ydo φασι δεῖν φίλων τοῖς μακαρίοις καὶ 
αὐτάρκεσιν. Ex his illud quoque perspicitur, quae- 
stionem M. Mor. II, 15 tractatam: πότερον ὅ αὐτάρκης 
προςδεήσεταν φιλίας ἤ οὔ, fusius explicare illa verba, 
quibus universa amicitiae doctrina erat introducta. Sed 

quae. modo exposui de αὐταρκείᾳ, ea maxime quadrant in 
M. Mor. Nicomachea vero et Eudemea praeter hanc cau- 
sam duas etiam afferunt, quarum altera: ἀρετή τίς ἔστιν d 
φιλία (Nic.), ἠϑική τις ἕξις (Eud.) non ita gravis est, 
nobis praesertim, qui de civitate agimus; altera vero quam 
maxime huc pertinet. Hanc Eud. sic exprimunt (VIL, 1): 
τῆς πολιτικῆς ἔργον εἶναι δοκεῖ μάλιστα ποιῆσαι φιλίαν, 
Nic. ita (VIII, 1): ξοικε δὲ καὶ τὰς πόλεις συνέχειν ἣ 
φιλία. | Haec Nicom. verba ejusmodi sunt, ut quae Pol. 
de his rebus habent ad eorum normam possint judicari. 
Loci sunt lI, 4: φιλίαν τε γὰρ οἰόμεϑα μέγιστον εἶναι 
ἀγαϑὸν ταῖς πόλεσιν, εἰ IIL, 9 ubi refutata eorum opinione 
qui civitatem communitate loci censuerunt effici, eam τοῦ 
δὖ ζῆν ἕνεκεν fieri demonstratur, attamen conceditur, ut 
hoc fieri possit, necesse esse, ut eundem locum homines 
incolant. Hoc voce συζῆν significatur diciturque: $ γὰρ 
τοῦ συζῆν προαίρεσις φιλία" τέλος μὲν οὖν τῆς πόλεως 
τὸ εὖ ζῆν, ταῦτα δὲ τοῦ τέλους χάριν. . Nihil addo, nisi 
quod mihi quidem in hoc ultimo loco paullo iniquius vi- 
detur judicasse de amicitia philosophus, quum ei uihil 


tribuat nisi τὴν τοῦ συζῆν προαίρεσιν, et huic opponat 


τὸ εὖ ζῆν, quod ipsum amicitiam quoque expetere, vel 
Nicomachea videntur testari. Haec sunt, quae in Politicis 
de amicitia legi mentione digna; amicitia vero pertractata 
universus percursus est singularum notionum campus. 
Sed jam dispersos quasi radios disputationis nostrae 
in unum colligamus locum, quo clarius appareant, mino- 
ribus obscuratis, ea quae majora sunt atque graviora, . 
Summus hominum finis est beatitudo, sed non possunt 
consequi hunc finem, nisi in civili societate vivant. Hoc 
ex eo patet quod ad civilem societatem factus est homo 

a natura. Sed non ommes civitates eadem ratione bDeati- 
tudinem adjuvant; sunt quae minus quam aliae propriae 
sint ad hoc munus explendum. | Causa hujus rei in eo 
posita est, quod quum naturam civitatis exprimat justitia, 
diffeillimum est non errare in justo quaerendo et reipu- 
blicae institutis exprimendo. ltaque magis minusve falsae 
sunt omnes respublicae (optima enim hactenus non existit 
nisi in philosophorum mentibus) abestque tantum, ut illa- 
rum cives ad veram pervenire possint beatitudinem, ut ne 
ipsam quidem, siquidem boni cives sunt, valeant exercere 
virtutem. Nam omnis civitas totum aliquod est, cujus par- 
tes instrumentorum instar totius commodo inserviunt. Hine 
id quoque colligitur, quod communis debet esse educatio, 
ne abducantur civium animi, dum flecti possunt, a studio 
civitatem sicut est conservandi, In universum enim (quod 
supra non licuit commemorare) tamdiu eandem esse cei- 
set Aristoteles civitatem, quamdiu reipublieae forma, quam 


habet, servatur (Pol. Il], 3), itaque omnia illa officia, quae 
civibus sunt erga civitatem, ab eo etiam ad formam, qua 
unaquaeque fruitur, reipublicae transferri, non est quod 
miremur, — Haec nisi fallor gravissima sunt eorum quae 


antea uberius exposui; jam de judicio agitur, quod de hac 


doctrina sit ferendum. 


III. 


Existimo recte diei posse, politicam Aristotelis doctri- 
nam nihil aliud esse, nisi ethicam ipsam, introductam in 
vitam veritatemque. Hoc jam indicatum est in iis quae 
antea dixi. Optimam enim rempublicam vidimus ita fultam - 
esse beatitudinis notione, ut hanc ipsam dixeris formam 
induisse humanam. Pol. igitur VII et VIII libri beatitu- 
dinem repraesentant. Sed eadem prorsus ratione ll. II —VI 
Justitiae notio regit, quam primum conferre vidimus pluri- 
mum ad civitatis definitionem constituendam (1. IIl), quae 
deinde diversa inter se reddidit rerumpublicarum genera 
(I.1V, VD), in qua denique et salus posita erat civitatum 
et pereundi periculum atque causa (l. V). Quum igitur 
de primo et secundo libris, qui pro introductione habendi 
sunt, minus videatur hic agi, de reliquis autem valeat id 
quod dixi, universam politicam doctrinam ex ethica ita pen- 
dere, ut hane illa fidelissime exprimat, non est quod ne- 
gemus. Ethica igitur doctrina est, ut similitudine utar, 
quasi anima politicae, Sed hoc contendenti nonne cum 
adversariis pugnandum erit, quibus fortissima ad manum 
sunt arma? Poscent enim ut oculos deflectamus a ge- 
nerali illa doctrinae constructione, nosque vertamus ad ea 
contemplanda quae de singulis dicta sunt rebus, ubi et 
intimam philosophi mentem et verum melius cognoscere 
liceat ipsius doctrinae ingenium. Omnibus autem, qui 
quintum librum legent, ea maxime quae ad servandam fir- 
mandamque tyrannidem dantur consilia, haud dubie impro- 
babuntur. Singula ex illius libri cap. IX exempla eligere, 
nullius esset hoc loco utilitatis, est enim universi illius 

capitis ingenium ita comparatum, ut nonnullam moveat in- 
dignationem. Machiavelli te credas legere Principem. Quid 
igitur censendum est? quomodo defendendus Aristoteles? 
nam ipsum certe non dicemus fuisse hominem tam desti- 
tutum bonis moribus rectaque virtutis aestimatione, qualem 
saepe censuerunt fuisse ltalum illum. "Equidem ad hane 
rem explicandam haec attulerim. Apparet ex doctrinae con- 
spectu quem in antecedentis capitis fine proposui, quanti 
fecerit philosophus singulas quasque respublicas, quae quo 
jure existant saepe non reperias, nisi id ipsum satis sta- 
tuas esse causae, quod ita sunt factae gliscente tempore, 
Unaquaeque civitas totum est, civitatis naturam  expri- 
mit respublica (πολιτεία), ad rempublicam servandam vel 
educatio dirigenda est. | Hoc si respicimus, ex philoso- 
phiae ipsius atque ex ethicae legibus quodammodo agere 
dicemus eum, qui rempublicam conservare studet vel ma- 
lam. Haud ignoro, non ita sufficere hanc rationem, ut 
prorsus illam rem explicet; posset enim objici, sie illud 
tantum explicari, quod consilia exhibuit servandae. tyran- 
nidis, sed non quod haec proposuit consilia; quae difficul- 
tas fortasse non amoveretur ita, ut diversa ab iis, quae 
dedit, dari non potuisse consilia diceremus; sed accedere 
puto id, quod, vix umquam ullus exstitit philosophus qui 
magis liber hominum partiumque studio, res tantum rerum- 
que naturam quaesierit perspicere. Tales autem viri solo 
cognoscendi studio acti, vel malorum hominum ingenia 
atque mores perscrutabuntur. Non multum petas adju- 
menti hujus quaestionis solvendae ex ll, 8, ubi de com- 
modis atque incommodis disputat, quae solet secum ferre 
legum publicarum mutatio. ld tamen ex hoc loco discas, 
eum ab immutationibus probandis tam averso fuisse animo 

ut periculi semper memores esse voluerit homines, quod 
cives incerto cuidam rerum statui assuefaciendo vel ii in- 
currunt, qui meliora student instituere. In universum igi- 
tur. de hac re. ita judicandum esse puto; probari non posse 
quod de tyrannidum conservatione non aliter egerit ac de 
quavis alia republica, non tamen mirandum hoc esse in 
Aristotele, qui et plurimi aestimaverit singulas quasque 
civitates et veritatis fuerit studiosissimus. . Singularum 
quae dedit consiliorum examen, quod huc non pertinet, 
Schlosserus proposuit in Germauica Polit. versione, qui 
eo quoque laudandus est, quod saepissime comparationem 
instituit. cum Machiavello. 

Jam. ad aliud transeo, in quo diversam hodie tuemur 
ab Aristotele. sententiam, et ita quidem ut nostram me- 
liorem. esse censeamus. Non distinguit Aristoteles inter 
urbis atque civitatis notiones, ἥ πόλις utrumque significat, 
Hoc ut commemoraremus, hactenus non erat necesse, quia 


de notione tantum agebatur civitatis, non de ipsius am- 


bitu, ad notionem vero constituendam non ita multum re- 
fert, utrum magua sit civitas an parva. Sed jam non 
amplius hanc rem silentio licet transire, Ex ea enim in- 
telligitur, cur unam politicae doctrinae partem quae hodie 
quam maxime exculta est,. omnino non attigerit Aristoteles, 
relationes dico, quae inter diversas esse possunt civitates, 
quas nos ad jus gentium pertinere judicamus. Nam Ari- 
stoteles, quum nihil praestantius esse judicaret singulis 
civitatibus, quae sibi ipsae sufficientes (αὐτάρκεις) nulla 
externa indigent ope, quumque has civitates modica tan- 
tum esse vellet magnitudine (VII, 4), non potuit quae- 
rere, qua ratione αὐτάρκης haec civitas agere deberet, si 
negotia intercederent cum aliis civitatibus. Id quoque huc 

pertinet, quod juris illud genus quod maxime dignum. est 
hoc nomine, τὸ πολιτικὸν (v.s.) inter unius tantum civi- 
tatis socios existit. Has ob causas consentaneum esse 
puto cum universo Aristoteleae doctrinae ingenio, quod 
jus gentium non novit. Nam quae fortasse initia esse 
videantur talis disciplinae, ea dico quae VII, 2 et 14 de 
bello dicuntur, haec ita potius intelligenda esse duco, ut 
quid e re sit singularum quibus leges dandae sunt civi- 
tatum quaeratur, non autem quid cum justi notione ma- 
xime consentiat. 

lta vero ad ea adducimur accuratius examinanda, quae 
ex ipso profecta esse judicavimus doctrinae fonte. Sic 
enim res sese habet.  Vituperavimus nonnulla, dissensi- 
mus a quibusdam, nihilominus tamen haec omnia ita inter 
se cohaerere vidimus, ut ex principiis fluxisse viderentur 
generalibus. Quum autem statim ab initio cum summo 
hujus philosophiae principio nos pugnare nolle dixerimus, 
itaque a generalibus progrediendum esse ad singula, id 
quod maxime proprium est hujus doctrinae, ipsi conces- 
serimus, jam necesse est ut quaeramus, qui fiat, ut non- 
nulla tamen non possimus concedere, quae aeque atque 
illud inter principia systematis ponenda sunt ipsa. Quodsi 
ea quae paullo ante exposuimus, paucis complectimur, in 
eo videtur errasse philosophus, quod singulis quibuslibet 
rebuspublicis nimium tribuit dignitatis; quod primum con- 
silia tyrannis data patefecere, deinde vero nimia illa ur- 
bium αὐτάρχεια, qua nullus relinquebatur juri gentium lo- 
eus. Equidem sic censeo, agnosci posse apud Aristotelem 
in hac doctrina bellum quoddam inter res atque cogitatio- 
nem, in quo hanc illis justo citius victoriam cessisse cre- 
diderim,  Disceptatio esse videtur inter summum finem 


ipsum. et.eam, quae summum finem. exprimit, civilem ho- 
minum Societatem, | Vestigia ipsius in primis statim, de 
quibus ipse locutus sum, mihi videor repperisse, Quum 
enim ad beatitudine fruendum factum esse hominem, ex 
universis Ethicis pateat, primo statim Ethic. cap. summa 
disciplina vocatur πολιτικὴ, primoque Pol, homo πολιτικὸς. 
Quomodo dijudicandam fuisse hanc litem ipse putem, mox 
patebit, hic id tantum dico, palmam injuria tributam esse 
rebus  civitatique, Concessit. philosophus ea jura quae 
optinae tautum reipublieae tribuenda erant, eique diversae 
ab ea quam ipse finxit, singulis quibuslibet rebuspubli- 
cis.  Erravit, nisi fallor, eadem illa re, qua jam bis in 


singulorum principiorum expositione nimis eum usum esse 


adnotavi, erravit intempestivo analogiae usu. Hic paullu- 


lum subsistere, novumque facere liceat initium. 


4Analogia ex iis humani ingenii instrumentis est, quae 


. plurimum conferunt ad doctrinas magis magisque promo- 


vendas. .De ejus natura atque ratione cf. Trendelenb. 
log. Unters, II, 263 sqq. 302 sqq. Drobisch Logik 1851 
$143 sqq. Ut ejus provinciam paucis percurramus primum 
id gignit dicendi cogitandique genus, quod argutum vo- 
camus, estque argutiae vis atque natura in eo maxime 
posita, ut similia reperire possimus in rebus quae videntur 
esse dissimillimae. Hinc quasi a trivio duas ingreditur 
vias, efficitque et in poesi id, quod verborum delectu 
numeroque, qui auribus blanditur, magis est acceptum 
mentibus, et in scientiis atque philosophia eam partem, 
quae in cognoscendis perspiciendisque rebus quae sunt 
versatur. Sic ut exemplo utar, linguarum doctrina sola 
fuleitur analogia; sic duo illa summa ac praestantissima 
philosophiae genera, philosophia naturae et philosophia 

historiae nullo videntur uti principio quod praeferendum 
sit analogiae. In metaphysicis minorem habet vim, ita ut 
philosophorum ille, qui omnium maxime in ipsos descendit 
cogitationis recessus, Spinoza, fere nusquam analogia utatur, 
is contra quem patrem vocare licet ejus doctrinae, quae 
est in investiganda rerum natura hodie posita, Daco, eo 
processerit studii analogiae, ut ex analogiis quibusdam 
undique collectis vel elementa tentaverit elicere philoso- 
phiae primae i. e. metaphysicae (De augm. III). Quantum 
ei debeat Plato, docent Log. Unters. II p. 308; sed Ari- 
stotelem quoque magnopere ea usum esse censeo, neque 
in naturali tantum philosophiae parte, verum etiam in reli- 
quis. Exempla vel ex summis universae philosophiae 
principiis sumere licet. Materiae formaeque notiones saepis- 
sime ita introducuntur, ut analogia tantum ductus sic, ut 
fecit, potuerit judicare. ὕπο loco ipse dicit: 7 ὕποκει- 
μένη φύσις ἐπιστηήτη xov! ἀναλογίαν (Phys. 1, 7). Eadem 
est ratio quae intercedit inter cogitationem et id quod 
cogitatur, inter superiores coeli partes atque inferiores 
(cf. Zeller II, 405, 419, 431, 467). Analogia ductus actio- 
nem τοῦ vos?» tangendi vocabulo Aristoteles significavit 
(Met. Xl, 7). Magis tamen, quam in his, in ethicis dispu- 
tationibus analogiae apparet vis ac gravitas. 

Jam illud analogiae studio tribuo quod, quum animam 
sentire, appetere, cogitare videret, in ipsa anima facultates 
quasdam putabat inesse (τὸ αἰσϑητικὸν, τὸ ὀρεχτικὸν, τὸ 
διανοητικὸγ) a quibus proficiscerentur actiones illae. Hodie 
monstratum est — Herbartio maxime haec debetur laus — 
non solum non opus esse philosophiae his notionibus, 
sed vel obesse earum usum, quum ea se explicare pro- 
fiteantur, quarum et causas et nexum ut perspiciamus, 

major impendenda est opera. Haec philosophandi ratio 
hypostasis vocatur, sed quid erat quod moveret philoso. 
phum ut eam admitteret, uisi analogiae studium? Nonne 
Sic fere videtur ratiocinatus esse: sicut se habent actiones 
animae, ita etiam anima ipsa? Sunt autem alia quoque 
disputata secundum analogiam. Vidimus antea occurrere 


in Pol. distinctionem inter eorum opinionem qui civitatem 


factam esse putant τοῦ ζῆν μόνου Évsxey eorumque qui 
eam propter δὖ ζῇν dicunt coiri. Huic distinctioni àyo- 
λόγως respondet in libris de an. (IL, 8; III, 13) ea quae 
esse dicitur inter sensuum usum simplicem sive ἀναγκαῖον 


eumque qui est πρὸς τὸ εὖ. Sed procedit ulterius ana- 
logiae ratio, Τῷ εὖ respondet τὸ καλὸν; itaque nascitur 
oppositio notionum καλὸν et ἀναγκαῖον, de qua jam antea 
sum locutus. Hanc vero analogam esse dico ei quae est 
inter summa philosophiae principia ipsa, inter finem et id 
quod fini attingendo inservit. Nam sicut finis est, nullam 
expeti aliam ob causam, ita E. Nic, Vll, 6 τῷ ἀναγκαίῳ 
opponitur τὸ αἱρετὸν καϑ' αὑτὸν Amplior autem haec 
analogia redditur, accedente duobus illis membris tertio, 
quod est τὸ ἥδὺ. ltaque has habemus notiones: τὸ ἀγαγ- 
χαῖον, τὸ καλὸν, τὸ ἡδὺ quas fere universam regere dicas 
ethicam doctrinam ita, ut ἀναλόγως mutatae mox hanc, 
mox illam induant formam. Enumero quot mihi innotuerunt. 
Prima his continetur verbis (E. N. II, 2): τριῶν γὰρ 
ὄντων τῶν sic τὰς αἱρέσεις --- καλοῦ, συμφέροντος, ἥ δέος --- 
alteram bonorum divisio (Pol. VIII, 1) exhibet: τὰ ἐκτὸς, 
τὰ ἐν σώματι, và ἐν ψυχῇ; tertia est ea quae facit ut 
species habeat amicitia diversas (E. N. VIIL, 3) χρήσιμον, 
ἡδονή, ἀρετή (cf. etiam E. N. IV, 12). Quartam habe- 
mus, ubi beatitudo describitur có ἄριστον καὶ κάλλιστον 

καὶ 70:070». - Primum enim ἀναγκαῖον idem esse ac zo 
χρήσιμον, patet ex Vll, 14; τὸ χρήσιμον autem. est. τὸ 
συμφέρον (E. N. VIIL 5); «à συμφέροντα vero. τὰ ἀγαϑὰ 
(E. N. Vl, 5); ἀρετὴν respondere τῷ χαλῷ jam notum, 
Jam vero ne id quidem potest dubitari, quin analogia 
quaedam intercedat inter reliquas distinctiones eamque 
quae est in τὰ ἐκτὸς, τὰ ὃν σώματι, τὰ ἐν ψυχῇ ἀγαϑὰ, 
Nam haec ultima τὸ καλὸν esse per se patet, in corpore 
vero vulgarem sentiri ἡδονὴν quis neget? τὰ ἐκτὸς denique 
ἀγαθὰ nonne χατ’ ἐξοχὴν sic vocantur? Sed vel hoc 
mihi persuasi, alicujus momenti esse analogias illas ad 
universam ethiceae doctrinae rationem recte perspiciendam. 
Videtur enim differre ethica Aristotelis doctrina eo maxime 
a metaphysica physicaque quod novum quoddam. accedit 
prineipium: τὸ 40v. τὸ χαλὸν quatenus est τὸ χαϑ᾽ 
αὑτὸ αἱρετὸν h.e. finis, illas regit partes, ethica. pars ἃ 
notione regitur, quae illam quidem continet eamque quae 
cum illa est conjuncta; τὸ ἀναγγαῖον s. χρήσιμον, sed 
tamen non perficitur nisi a tertia notione zo? ἡδέος. δὶς 
quae antea fuit ἐντελέχεια, in qua nullum per se locum 
habet ἡδονὴ, haec accedente ἡδεῖ fit εὐδαιμονία. Hanc 


ob rem omnis δὐδαιμογία est etiam ἐντελέχεια 8. ἐνέρ- 


γειας (Met. VIII, 8) non autem omnis ἐντελέχεια εὔδαι- 
μονία. His unum tantum addo: τὸ δίκαιον esse apparuit τὸ 
xou συμφέρον, apparuit porro justum sese habere ad 
beatitudinem ut instrumentum ad finem; hoc vide. quam 
bene congruat cum iis quae modo exposuimus, quae τὸ 
συμφέρον, τὸ. ἀναγκαῖον instrumento respondere ex ipsis 
his notionibus docent, 

Haec autem omnia quae dixi si quis voluerit im- 
pugnare, id non vereor ne dicat, non analogis sed eis- 

dem prorsus notionibus uti philosophum; nam, ut ex- 
emplo utar, τὸ ἡδὺ, quod in corporeis bonis infimum 
occupat locum, in amicitiis τοῦ ἡδέος ἕνεχα junctis jam 
ad animam pertinet, ita tamen, ut falsum quaerere signi- 
ficet animam, in universa denique doctrina ita adhibetur 
ut eam quoque complectatur ἡδονὴν quae perficit vel 
virtutem; illud tamen non sine aliqua veritatis specie dici 
possit, analogiae esse ut ex alterius ratione colligamus 
alterum, Aristotelem vero illas distinctiones ex ipsa unius- 
eujusque rei natura sumpsisse; quod num recte dictum 
sit dubito, magnum mecum reputans illarum similitudinum 
numerum, Quae Pol. IV, 11 de alia re dicit: 7 δὲ 
χρίσις περὶ ἁπάντων τούτων ἐκ τῶν αὐτῶν στοιχείων 
ἐστὶ, haec in ipsius doctrinam optime videntur quadrare. 
Uno etiam uti liceat analogiae exemplo. Optimum Ari- 
stoteles fere semper in medio quodam síatu ponit. Jam 
notavimus parum firmam analogiam ex qua hanc ob rem 
mediocrium fortunarum homines regere debere civitatem 
judicat; sed vel in libris de anima simillima profert de 
sensuum actione. Sicut virtus φϑείρεταν ὑπ᾽ ἐνδείας καὶ 
ὑπερβολῆς earum ipsarum rerum, in quibus versatur (E. 
N. Il, 2), eadem prorsus ratione sensus se habent ad ea 
quae iis objecta sunt (de an. II, 10 et 11). Explicarem 
alias: quasdam analogias, natas ex comparationibus, quas 
ab animae facultatibus Aristoteles petiit, nisi unam. earum 
jam recensuissem tum quum ejus doctrinam de servorum 
jure examini subjiciebam, sufficerentque ad universam ejus 
rationem monstrandam ea analogiae exempla quae hactenus 
proposui. 

Jam ad Politica revertor. Censeo hánc quoque do- 
ctrinam ita constitutam esse analogia, ut quum nonnulla 

haec philosophandi ratio effecerit eximia et rectissima, 
alia tamen protulerit, quae et reprehendenda sunt et re- 
prehensa a me ipso. Analogia, eaque haud dubie recta 
factum est, ut organismus (sic enim hodie loquuntur) non 
vocetur quidem at definiatur tamen civitas Pol. 1, 2: πρό- 
τερον δὲ τῇ φύσει πόλις ἢ οἰχία καὶ ἑνασκορ ἡμῶν ἐστὶν" 
τὸ γὰρ ὅλον πρότερον ἀναγκαῖον εἶναν τοῦ μέρους etc. 
h. e. civitas corpus est, simile naturalibus animantium 
corporibus. lllud quoque summa laude dignum esse vi- 
detur quod non solum similitudinem perspexit, quae est 
inter civitatem et illa naturalia corpora, verum etiam vidit 
quibusdam in rebus diversam esse illam ab his. In hoc 
Platonem superavit, quae res quum perspecta haud dubie 
sit a multis neque tamen quod equidem sciam exposita 
usquam, hic paucis a me explicabitur. Solent, Hegelium 
gecuti, Graecorum naturae atque opinionum quasi imaginem 
in melius tantum mutatam censere Platonis rempublicam. 
Hoe non omnino verum est. Verum est si ea respicias 
quae communia sunt Platoni atque Aristoteli; minus tamen 
verum in iis quae solus habet ille. Congruunt in eo quod 
uterque civitatem ad similitudinem naturalis corporis factam 
esse judicat. Inde sequitur, toti summam esse potestatem 
in omnia quae in eo sunt vel fiunt. Hoc cum Graeco 
ingenio quam maxime convenit, Sed jam ulterius progre- 
ditur Plato in similitudine constituenda. —Easdem, quas 
corpus seu potius anima partes habet, vult inveniri etiam 
in civitate. Sicut igitur animae partes sunt τὸ ἐπιϑυμη- 
τικὸν, τὸ ϑυμοειδὲς, τὸ λογιστικὸν, quibus respondent 
σωφροσύνης, ἀνδρείας, σοφίας virtutes, sic imperantium, 
militum, operarumque ordines se habent in civitate ita ut 
unicuique una sit propria virtus. Sed haec ratio tantum 

abest ut respondeat Graecorum ingenio, ut ipsam exprimat 


Indorum : doctrinam. | Notum, his quatuor esse ordines, 
quorum ultimus. tamen genere diversus est a reliquis. Hi 
sunt sapientes, milites, agricolae, quos multae philosopho- 
rum sectae, praecipue vero ea doctrina quae Yoga vocatur, 
distinctos putant. secundum tres animae partes (sattvan, 
essentia, bonum; ragas, impetus; tamas caligo) ita αἱ 
unusquisque certam quandam. colat virtutem, Brahmani 
sapientiam, Kschatriji fortitudinem, Vaisji industriam. Mi- 
rum, quod. ad hanc similitudinem non attendit Hegelius, 
qui ipse Phil. d. Gesch. 153 Indorum de his rebus do- 
etrinam exponit. «Haec quum non habeat Aristoteles, Pla- 
toni is quidem manet honor, quod primus, ut antiquorum 
omnium. populorum, ita etiam Graecorum de civitate opi- 
niones doctrina sua expressit, Aristotelem tamen non mi- 
nore efferendum censeo laude, qui magistri insistens vesti- 
giis ea tamen resecuit; quae aliena esse recte intellexit. 
Servavit enim. quaecumque probari posse judicavit, veluti 
τὸ αὔταρκες Aristotelis idem est ae τὸ ἱκανὸν in Plato- 
nis Philebo. Sed dixit ipse Aristoteles quid maxime cen- 
seat reprehendendum in politica Platonis doctrina Pol. II, 2. 
Est τὸ λίαν ἑγοῦν civitatem. . De quo loco quae Biesius 
Phil. d. Ar. II, 424 disserit, ea si recte intelligo non 
probo. Si enim Platonis rempublicam ita unam esse vult, 
ut tollatur omnis in ea differentia (Einheit der Zahl), hanc 

vero servare Aristotelem (in sich gegliedertes: Ganzes), 

haec tam iniqua est in Platonem opinio, ut Aristoteli ne 

ab iis quidem videatur tribui posse, qui eum vel maximas 

exercuisse putant cum magistro simultates. Equidem longe 

aliud. voluisse puto Aristotelem, quod tamen quum non satis 

excuteret et omni ex parte in usum verteret, in novos in- 


cidit errores. Apertius dicam quod sentio. Omnibus qui 
de externis rebus philosophantur, una sese offert notio 
quae quam maxime apta est ad intelligendam naturam. 
Est organismi notio, quam primum in nobis gignunt ani- 
malium, plantarum, hominum, omnium denique animantium 
corpora. Attamen vel in his non prorsus eadem est or- 
ganismi ratio. Jam ad ea pergimus in cogitando, quae 
continent generantve illa corpora, et mundum ipsum orga- 
nismum esse dicimus, qui tamen magis etiam differt ab 
illis, quam ipsi diversi erant inter se. Altera vero ex 
parte etiam inter homines eandem judicamus intercedere 
rationem, eos esse ita junctos, ut nemo possit existere 
solutus reliquorum societate, ut in hac societate suum 
unicuique tributum sit munus, ut nihil denique sint sin- 
guli homines, nisi partes totius, quod omnium complecti- 
tur vitas, omnium studia. Sic adducimur ut civitatem 
quae hanc societatem exprimit, dicamus esse organismum. 
Nonne res ipsa admonet, ut quaeramus qua re hic quoque 
organismus differat a reliquis? Differt autem nisi fallor, 
eo, quod ipsius partes, qui sunt homines, mente a natura 
donati atque libertate, aliquanto diversi sunt a corporis 
partibus, quo efficitur ut minus 8» sit secundum Aristo- 
telem. Hoc voluisse puto nostrum, sed quidquid voluit, 
eo quod dixit, non esse debere λίαν ὃν civitatem, sic 
enim reddi ἄνθρωπον, recte videtur perspexisse rerum 
naturam, philosophiamque liberasse a falsa analogia, quam- 
vis ingeniosa, Platonis. 

Hactenus cum Aristotele eonsensimus, sed jam ulte- 
rius progrediendum est nobis quam fecit ille. ^ Conside- 
rantibus enim diligenter singularum civitatum naturam mox 


patebit, has non perfectissimam exprimere hominum socie- 

tatem. Multae ne a natura quidem junctae sunt, sed ar- 
tibus potentium aliquorum hominum; nulla vero tam αὖ-- 
τἄρκης est, ut carere possit eo nexu, quo omnes inter se 
junctos esse homines nostra maxime aetas intellexit. [ta- 
que haee demum erit non tam optima respublica (πολι- 
τεία), quam optima civitas sive. potius hominum societas, 
quae omnes complectetur homines, hic perfectus organis- 
mus, qui humani generis intimam conjunctionem certis 
quibusdam: exprimet institutis. Proprium est generis no- 
stri, id quod antiquitate melius haec aetas intellexit, quod 
sensim sensimque altiorem ascendimus perfectionis gradum. 
Non igitur obstat quod nunc quidem nec sentitur. valde 
haee omnium conjunctio nec exprimitur certa, quae orga- 
nismum indieet, forma, quominus finis sit is quem posui- 
mus, Quum autem inde simus profecti, quod diversam 
in variis corporum generibus organismi diximus esse ra- 
tionem, non videbimur aberrasse a principiis nostris, 'si 
vivam illam veramque hominum societatem, dum imper- 
fecta est, comparabimus cum planta, quae media parte 
caret, animam exprimente, in hoc tamen ipso ponemus 
perfectionis iter, quod hujus animae, hujus mentis compos 
fiet gliscente tempore societas, itaque vere tunc dici pote- 
rit nobiliorem in rerum natura locum suo occupasse stu- 
dio, suo labore. Sic summum hunc organismum complecti 
dicemus diversas imperfectorum organismorum temporis 
decursu naturas, ut ex planta, quae nihil agit nisi ut alias 
gignat sui similes, fiat animans sui ipsius conscium. Sed 
haec, quae nostri temporis opiniones exprimere censeo, 
quoquo se habent modo, illud certum est, singulas civi- 
fates non esse organismos nisi imperfectos. Quod quum 
non agnosceret Aristoteles, factum est ut et nimium co- 


gitaverit de singulis civitatibus servandis, minusque cura- 
verit vinculum illud civitatum ipsarum, jus gentium. Tue- 
batur tamen cum Aristotele has opiniones universa, Stoi- 
cis exceptis, antiquitas. Jam vero unum tantum superest 
exponendum. Hos quoque Aristotelicae doctrinae errores 
ex falso analogiae usu natos esse censui. Nonne ita est, 
siquidem universa haec doctrina in rerum comparatione 
versatur? Nos hac accuratius fortasse instituta non ea 
conferenda esse vidimus, quae inter se composuit Aristo- 
teles. Qua in re quum summum virum erroris argueri- 
mus, non temerarii nobis videmur fuisse, sed eo tantum 
usi esse commodo, quod posteritas fere solet habere in 
rebus denuo tractandis, quas antea tractavere magna in- 
genia. Nam quo major et amplior est hominis mens, 
quantoque plura sibi subjicere valet cogitando, tanto fa- 
cilius eo delabitur ut analogias credat intercedere inter 
ea, quae licet similia sint, nonnullis tamen distinguuntur 
diversitatibus; quas postmodo alii investigantes, in uni- 
versum illos admirabiliter disseruisse judicant, quamquam 
in singulis fortasse nonnumquam lapsi esse videantur. 

N atus Lubecae anno MDCCCXXX die VIII Aug. patre 
Asm. Holm, mercatore, matre Anna Harins$en, inde 
ab anno MDCCCXL institutione fruetus sum Catharinei 
Lubecensis gymnasii, quod directore floret Fr. Jacob. 
Anno MDCCCXLVII Lipsiam me contuli, ut philologiae 
operam darem, nonnihil tamen studii tribuerem etiam theo- 
logiae. Audivi viros Ill. Hauptium, Jahnium,Frickium, 
Harlessium, Hermannumque qui me in semin. philol. 
recepit... Anno MDCCCXLIX mens. Oct. Berolinum pe- 
tivi, ibique in album Philos, Facult. me curavi inscriben- 
dum. Interfui scholis Ill. Boeckhii, Trendelenburgii, 
Rankii, Lachmanni, Curtii, Waagenii. Quod hic 
quoque nomen meum semin. philol. sociis adscriptum est, 
Boeckhii humanitati debeo. His omnibus, quotquot adhuc 
vivunt, summas ago gratias, nam Hermanni Lachman- 
nique funera ut prosequerer, iniquo fato factum est. 


THESE S. 


Magnum Graecorum patriae amorem non tam ipso- 
rum indoli tribuendum esse, quam necessitati. 
Arist, Pol. VII, 9, p. 1328 b 29, verba χαϑάπερ 
γὰρ εἴπομεν ad antecedentia referenda esse. 

Arist. met, 1, 2, p. 982a 13, verba zov αἰτίων esse 
expungenda. 

Propert. III, 1 ultima tria disticha initio carminis 
esse ponenda. 

Hom. Il. II, vss. 491. 92 esse spurios. 

Contrarii definitionem nondum satis apte esse con- 


stitutam. 


